open-index/open-wikipedia-markdown huggingface dataset:
മാപ്പിള ബേ

thumb|top|250px|മത്സ്യബന്ധന തുറമുഖം. ദൂരെയായി പഴയ അറക്കൽ രാജ്യം കാണാം

പ്രശസ്ത മത്സ്യബന്ധന തുറമുഖം ആയ മാപ്പിള ബേ (മോപ്പിള ബേ എന്നും അറിയപ്പെടുന്നു).സെന്റ് ആഞ്ജലോ കോട്ടയ്ക്ക് അടുത്തായി അയീക്കരയിൽ ആണ് സ്ഥിതിചെയ്യുന്നത്. കേരളത്തിലെ കണ്ണൂർ ജില്ലയിലാണ് മാപ്പിള ബേ. ‍പ്രകൃതിദത്തമായ ഈ കടൽത്തീരത്ത് ഒരു ആധുനിക മത്സ്യബന്ധന തുറമുഖത്തിന്റെ നിർമ്മാണം നടക്കുന്നു. ഇന്ത്യ-നോർവ്വെ സഹകരണ കരാറിന്റെ സഹായ പ്രകാരമാണ് ഈ തുറമുഖ നിർമ്മാണം നടക്കുന്നത്. 

പുരാതനമായ ക്ഷേത്രത്തിന്റെ അവശിഷ്ടങ്ങളും ഒരു കോട്ടയുടെ അവശിഷ്ടങ്ങളും ഇന്നും മാപ്പിള ബേയിൽ കാണാം. കോലത്തിരിമാരുടെ കാലത്ത് ഒരു പ്രധാന വാണിജ്യ തുറമുഖവും കോലത്തുനാടിനെ ഇറക്കുമതിക്കായി ലക്ഷദ്വീപും മറ്റു രാജ്യങ്ങളുമായി കൂട്ടിയിണക്കുന്ന കണ്ണിയും ആയിരുന്നു മാപ്പിള ബേ. 

കോട്ടയിൽ നിന്ന് ആരംഭിക്കുന്ന ഉയരത്തിലുള്ള ഒരു കടൽഭിത്തി തിരകളുള്ള കടലിനെ തടഞ്ഞുനിർത്തുന്നു. ഇതും ഇന്ത്യ-നോർവ്വെ സഹകരണ കരാറിന്റെ സഹായത്തോടെ കെട്ടിയതാണ്.

പ്രശസ്തമായ അറക്കൽ രാജ്യം ഈ തുറമുഖത്തിന് അടുത്താണ്.

## വിനോദസഞ്ചാര ആകർഷണങ്ങൾ
*പ്രധാന ആകർഷണം: കോട്ടയുടെയും ക്ഷേത്രത്തിന്റെയും അവശിഷ്ടങ്ങൾ, മത്സ്യബന്ധന തുറമുഖം.
*അടുത്തുള്ള ആകർഷണങ്ങൾ: സെന്റ് ആഞ്ജലോ കോട്ട

സൂപ്പർസ്ക്രിപ്റ്റ് എഴുത്ത്

## Image gallery

File:Marakkar Kandy (5392184774).jpg|Marakkar Kandy
File:Marakkar Kandy, Kannur, India. (4582204639).jpg|Marakkar Kandy


## ഇതും കാണുക
* അയീക്കര
* സെന്റ് ആഞ്ജലോ കോട്ട - (കണ്ണൂർ കോട്ട)
* അറക്കൽ രാജ്യം
* കണ്ണൂർ

 

വർഗ്ഗം:കേരളത്തിലെ_തുറമുഖങ്ങൾ
വർഗ്ഗം:ഇന്ത്യയിലെ തുറമുഖങ്ങൾ
വർഗ്ഗം:കേരളത്തിലെ കടൽത്തീരങ്ങൾ
വർഗ്ഗം:കണ്ണൂർ ജില്ലയുടെ ഭൂമിശാസ്ത്രം
വർഗ്ഗം:കണ്ണൂർ ജില്ല
തളി

നമ്പൂതിരി-ബ്രാഹ്മണ പ്രതാപകാലത്തെ സവർണ്ണ ക്ഷേത്രങ്ങളെയും ക്ഷേത്ര ഭരണാധികാരികളേയും **തളികൾ** എന്നും **തളിയാർമാർ**‍ എന്നും യഥാക്രമം വിളിച്ചുപോന്നു. കരിങ്കല്ല് കൊണ്ട് കെട്ടിയുണ്ടാക്കിയ ക്ഷേത്രങ്ങൾക്കും തളിയെന്നു പറയുമായിരുന്നു. പ്രധാനികളെ തളിയാതിരിമാർ എന്നും വിളിച്ചിരുന്നു.

മിക്ക തളി ക്ഷേത്രങ്ങളിലും ശിവ പ്രതിഷ്ഠയാണ്. രാമന്തളി, തളിപ്പറമ്പ്, മേൽത്തളി, കീഴ്ത്തളി, നെടിയപുരത്ത് തളി, വിയ്യൂരംശം തളി, കരുവമ്പലം തളി, മരുതൂർ തളി, കുന്നത്തൂർ തളി, കൊരട്ടിയിൽ തളി, കരമന തളി, തിരുവട്ടാർ തളി തുടങിയവയാണ് പ്രധാന തളികൾ.

## അവലോകനം
ചെറുകുന്നപ്പുഴ

മംഗലം നദിയുടെ ഒരു പ്രധാന പോഷക നദിയാണ് **ചെറുകുന്നപ്പുഴ**. ഈ നദിയ്ക്ക് കുറുകെയാണ് പ്രസിദ്ധമായ 'മംഗലം ഡാം' നിർമ്മിച്ചിരിയ്ക്കുന്നത്. നെല്ലിയാമ്പതി കുന്നുകളിൽനിന്ന് ഉദ്ഭവിയ്ക്കുന്ന ഈ നദിയും മീങ്കരപ്പുഴയും കൂടിച്ചേർന്നാണ് മംഗലം നദിയുണ്ടാകുന്നത്. തുടർന്ന് വടക്കഞ്ചേരി, കണ്ണമ്പ്ര, പുതുക്കോട്, പാടൂർ തുടങ്ങിയ സ്ഥലങ്ങളിലൂടെ ഒഴുകിയശേഷം പ്ലാഴി എന്ന സ്ഥലത്തുവച്ച് മംഗലം നദി ഗായത്രിപ്പുഴയിൽ പതിയ്ക്കുന്നു. തുടർന്ന് രണ്ട് നദികളും ഒന്നിച്ചൊഴുകി മായന്നൂരിൽവച്ച് ഭാരതപ്പുഴയുമായി ചേരുന്നു. പിന്നീട് പൊന്നാനി വരെ മൂന്നും ഒന്നിച്ചൊഴുകുന്നു.

## ഇവയും കാണുക
*ഭാരതപ്പുഴ - പ്രധാന നദി
**ഗായത്രിപ്പുഴ - ഭാരതപ്പുഴയുടെ ഒരു പ്രധാന പോഷക നദി
***മംഗലം നദി - ഗായത്രിപ്പുഴയുടെ പോഷക നദി

വർഗ്ഗം:കേരളത്തിലെ നദികൾ
തത്തമംഗലം

കേരളത്തിലെ പാലക്കാട് ജില്ലയിലെ ഒരു ചെറിയ ഗ്രാമമാണ് **തത്തമംഗലം**. ചിറ്റൂർ - തത്തമംഗലം നഗരസഭയിൽ ഉൾപ്പെട്ട 2 സ്ഥലങ്ങളിൽ ഒന്ന്.  കേരള സംസ്ഥാന രൂപീകരണത്തിന് മുൻപ് കൊച്ചി രാജ്യത്തിന്റെ ഭാഗമായിരുന്നു.  പ്രശസ്തമായ *[[തത്തമംഗലം അങ്ങാടിവേല]]* - *[[തത്തമംഗലം കുതിരവേല]]* ഉത്സവം നടക്കുന്നത് തത്തമംഗലത്താണ്.  *അങ്ങാടിവേല*യുടെ ഭാഗമായി കുതിരയോട്ടവും നടക്കുന്നു. 

ജില്ലാ ആസ്ഥാനമായ പാലക്കാടിൽ നിന്ന് , പലക്കാട് - പൊള്ളാച്ചി സംസ്ഥാന പതയിലൂടെ 15 കിലോ മീറ്റർ സഞ്ചരിച്ചാൽ തത്തമംഗലത്തെത്താം. അടുത്തുള്ള മറ്റ് ഗ്രാമങ്ങളെ പോലെ തന്നെ, ധാരാളം കുളങ്ങളും കാവുകളും വിദ്യാലയങ്ങളും ഇവിടെ ഉണ്ട്.

## പുറത്തുനിന്നുള്ള കണ്ണികൾ

*കണ്യാർകളീ-ഒരു ബ്ലൊഗ്
*തത്തമംഗലം.കോം
*തത്തമംഗലം കാലാവസ്ഥാ സ്റ്റേഷൻ ഡാറ്റ

വർഗ്ഗം:പാലക്കാട് ജില്ലയിലെ ഗ്രാമങ്ങൾ
കരിവേല

**[[കരി]]** പുരട്ടിയ പുരുഷൻ‌മാർ തെരുവുകളിലൂടെ നടക്കുന്ന ഉത്സവം (വേല) ആണ് **കരിവേല**. നെന്മാറ വേല, കുതിരവേല തുടങ്ങിയ ഉത്സവങ്ങളുടെ ഭാഗമായി ആണ് കരിവേല നടക്കുന്നത്. കരി പുരട്ടിയ മനുഷ്യർ സാധാരണയായി ഉത്സവം കാണാൻ വരുന്ന കാണികളെ നിയന്ത്രിക്കുന്ന്നു. കേരളത്തിലെ പാലക്കാട് ജില്ലയിൽ സാധാ‍രണമാണ് **കരിവേല**. 

## ഇതും കാണുക

* നെന്മാറ വേല
* തത്തമംഗലം കുതിരവേല

വർഗ്ഗം:കേരളത്തിലെ വിനോദസഞ്ചാരം
തത്തമംഗലം കുതിരവേല

കേരളത്തിലെ പാലക്കാട് ജില്ലയിലെ തത്തമംഗലം ഗ്രാമത്തിൽ നടക്കുന്ന ഒരു ഉത്സവമാണ് **തത്തമംഗലം കുതിരവേല** അല്ലെങ്കിൽ **അങ്ങാടിവേല**. *വേല* എന്ന മലയാള പദത്തിന്റെ അർത്ഥം ഉത്സവം എന്നാണ്. ഈ ഉത്സവത്തിന്റെ ഭാഗമായി നാട്ടുകാർ പ്രശസ്തമായ *കുതിരപ്പന്തയം* നടത്തുന്നു. കുതിരയോട്ടക്കാ‍ർ അയൽ സംസ്ഥാനമായ തമിഴ് നാട്ടിൽ നിന്നാണ് എത്തുക.

കരി പുരട്ടിയ പല പുരുഷന്മാരെയും കുതിരവേലയ്ക്ക് കാണാം. ഇവർ കുതിരയോട്ടം കാണുവാനായി‍ റോഡരികിൽ നിൽക്കുന്ന കാണികളെ നിയന്ത്രിക്കുന്നു. ഇത് കരിവേല എന്ന് അറിയപ്പെടുന്നു.

## പുറത്തേക്കുള്ള കണ്ണികൾ
* തത്തമംഗലം കുതിരവേലയുടെ ചിത്രങ്ങൾ - 200-ഓളം ചിത്രങ്ങൾ ലഭ്യമാണ് 
* കേരളത്തിലെ ഉത്സവങ്ങളുടെ ചിത്രങ്ങൾ
* തത്തമംഗലം.കോം

## ഇതും കാണുക
* നെന്മാറ വേല

വർഗ്ഗം:കേരളത്തിലെ ഉത്സവങ്ങൾ
വർഗ്ഗം:കേരളത്തിലെ ഹിന്ദു ആഘോഷങ്ങൾ
തച്ചോളികളി

കേരളത്തിലെ ലോകനാർകാവ് ഭഗവതീ ക്ഷേത്രത്തിലെ 41 ദിവസം നീണ്ടുനിൽക്കുന്ന മണ്ഡല ഉത്സവത്തോട് അനുബന്ധിച്ച് നടത്തുന്ന ഒരു നാടോടി കലയാണ് **തച്ചോളികളി**. വടകരയിൽ നിന്ന് 5 കി.മീ അകലെയാണ് ലോകനാർകാവ് ഭവവതീക്ഷേത്രം. ഉത്സവത്തോട് അനുബന്ധിച്ചു നടക്കുന്ന ഈ നൃത്തത്തിന് കളരിപ്പയറ്റുമായി വളരെ സാമ്യമുണ്ട്. 

കഥകളി, കോൽകളി, വേലകളി, തച്ചോളികളി, തുടങ്ങിയ കേരളത്തിലെ പല രംഗകലാരൂപങ്ങളും അവയുടെ പരിണാമത്തിൽ കളരിപ്പയറ്റിൽ നിന്ന് പലതും കടം കൊണ്ടിട്ടുണ്ട്. കഥകളിയിൽ‍ കലാകാരന്റെ ശരീരത്തിന് മെയ്‌വഴക്കം വരുത്തുന്ന സമ്പ്രദായം കളരിപ്പയറ്റിൽ നിന്ന് കടം കൊണ്ടതാണ്. തച്ചോളികളിയിലെ പല വടിവുകളും നൃത്തച്ചുവടുകളും പദവിന്യാസവും കളരിപ്പയറ്റിൽ നിന്ന് കടംകൊണ്ടതാണ്.

 
## ഇതും കാണുക

* കേരളത്തിലെ തനതു കലകൾ
* കളരിപ്പയറ്റ്
* കേരളം

----

വർഗ്ഗം:ഇന്ത്യയിലെ നൃത്തങ്ങൾ
മുത്തങ്ങ

കേരളത്തിലെ വയനാട് ജില്ലയിലെ വയനാട് വന്യജീവി സങ്കേതത്തിലുള്ള ഒരു ഗ്രാമമാണ് **മുത്തങ്ങ**. സുൽത്താൻ ബത്തേരിയിൽ നിന്ന് മൈസൂറിലേക്കുള്ള റോഡിലാണ് മുത്തങ്ങ. മുത്തങ്ങ വന്യജീവികേന്ദ്രം കേരളത്തിന്റെ രണ്ടു അയൽ സംസ്ഥാനങ്ങളുമായി അതിർത്തി പങ്കുവെക്കുന്നു. ‍കർണ്ണാടകവും തമിഴ്നാടും കേരളവും ചേരുന്ന ഈ സ്ഥലത്തിനെ ട്രയാങ്കിൾ പോയിൻറ് എന്നാണ് വിളിക്കുന്നത്. കാട്ടുപോത്ത്, മാൻ, ആന, കടുവ തുടങ്ങിയ ജീ‍വികളെ ഈ വന്യമൃഗ സങ്കേതത്തിലെ കാടുകളിൽ കാണാം. പല ഇനങ്ങളിലുള്ള ധാരാളം പക്ഷികളും ഈ വന്യജീവി സങ്കേതത്തിലുണ്ട്. 

മുത്തങ്ങയിലെ വള്ളിപ്പടർപ്പ് വിശാലമായ വനമേഖലയാണ്. ഇവിടെ വയനാടൻ വനത്തിനോട് ലയിച്ച് കിടക്കുന്നത് തമിഴ്‌നാട്, കർണ്ണാടക വനപ്രദേശമാണ്. മൂന്ന് സംസ്ഥാനത്തുമായി വ്യാപിച്ചുകിടക്കുന്ന വയനാട് ബന്ദിപ്പൂർ-മുതുമല നാഷണൽ പാർക്ക് 2500 ചതുരശ്ര കിലോമീറ്ററിലധികം വരും. ചെറുതും വലുതുമായ അനേകതരം മൃഗജാതികൾ ഇവിടെ കാണപ്പെടുന്നു. മുത്തങ്ങ വൈൽഡ് ലൈഫ് ടൂറിസം മേഖല കൂടിയാണ്.

മുത്തങ്ങ വന്യജീവികളുടെ സുരക്ഷിത മേഖലയായിട്ടാണ് കണക്കാക്കുന്നത്. കർണാടകത്തിലെ ബന്ദിപ്പൂർ, തമിഴ്‌നാട്ടിലെ മുതുമല എന്നീ കടുവസങ്കേതങ്ങൾ മുത്തങ്ങയോട് ചേർന്നുകിടക്കുന്നു. വിശാലമായ ഈ മേഖല കടുവയുടെയും പുലിയുടെയും അവയുടെ ഇരകളുടെയും സമ്പന്ന മേഖലയാണ്. മാൻ, കാട്ടുപോത്ത്, മറ്റു ചെറുതരം ജീവികൾ ഇവ വേണ്ടതിലധികം ഈ വനപ്രദേശങ്ങളിലുണ്ട്. 

സംസ്ഥാനത്തിനകത്തു നിന്നും പുറത്തുനിന്നും നൂറുകണക്കിന് സഞ്ചാരികളാണ് മുത്തങ്ങയുടെ വന്യ സൗന്ദര്യം ആസ്വദിക്കാനും മൃഗങ്ങളെ കാണാനുമായി എത്തുന്നത്. മുത്തങ്ങയിൽ വിനോദസഞ്ചാരത്തിനായി താമസ സൗകര്യങ്ങളും മരങ്ങളിൽ ഏറുമാടങ്ങളും ഉണ്ട്. മുത്തങ്ങയ്ക്ക് അടുത്തുള്ള ചുണ്ട എന്ന ഗ്രാമവും വന്യജീവി സങ്കേതത്തിന്റെ ഭാഗമാണ്. കാട്ടിൽ മലകയറ്റത്തിനു പോകുവാനുള്ള സൗകര്യം ഉണ്ട്. ആദിവാസികളുടെ കുടിലുകൾ മുത്തങ്ങയിലും ചുണ്ടയിലും ഉണ്ട്. 

**[[വയനാട് വന്യജീവി സങ്കേതം]]** സുൽത്താൻ ബത്തേരിക്ക് 16 കിലോമീറ്റർ കിഴക്കായി 344 ചതുരശ്ര കിലോമീറ്റർ വിസ്തീർണത്തിൽ പരന്നു കിടക്കുന്നു. ഏറ്റവും അടുത്തുള്ള വലിയ പട്ടണം സുൽത്താൻ ബത്തേരി ആണ്.
250px|right|thumb|മുത്തങ്ങയിലെ ആനവളർത്തൽ കേന്ദ്രത്തിലെ ദൃശ്യം
250px|right|thumb|മുത്ത‍ങ്ങ വന്യജീവി സങ്കേതത്തിലെ റോഡിൽ നിന്നൊരു കാഴ്ച്ച
2003-ൽ കേരള സർക്കാരിന്റെ നിർദ്ദേശം അനുസരിച്ച് കേരള പോലീസ് മുത്തങ്ങയിൽ സമരം ചെയ്ത ആദിവാസികൾക്ക് മേൽ നിറയൊഴിക്കുകയുണ്ടായി. ഇത് മുത്തങ്ങ സംഭവം എന്നറിയപ്പെടുന്നു.

## എത്തിച്ചേരാനുള്ള വഴി

* ഏറ്റവും അടുത്തുള്ള വിമാനത്താവളം: കോഴിക്കോട് വിമാനത്താവളം - 140 കിലോമീറ്റർ അകലെ.
* ഏറ്റവും അടുത്തുള്ള റെയിൽ‌വേ സ്റ്റേഷൻ: കോഴിക്കോട് - 105 കിലോമീറ്റർ അകലെ.
* വയനാട് ചുരം വഴി പോകുന്ന കെ.എസ്.ആർ.ടി.സി. ബസ്സുകൾ കോഴിക്കോട് ബസ് സ്റ്റാന്റിൽ നിന്ൻ മുത്തങ്ങയിലേക്ക് കിട്ടും. 
## പുറത്തേക്കുള്ള കണ്ണികൾ
*മുത്തങ്ങക്കാടിന്റെ അഭൗമ സൗന്ദര്യം , ലേഖനം, പ്രവാസികൈരളി.കോം

വർഗ്ഗം:വയനാട് ജില്ലയിലെ വിനോദസഞ്ചാരകേന്ദ്രങ്ങൾ

വർഗ്ഗം:വയനാട് ജില്ലയിലെ ഗ്രാമങ്ങൾ
വയനാട് വന്യജീവി സം‌രക്ഷണകേന്ദ്രം

കേരളത്തിലെ ഒരു വന്യജീവി സം‌രക്ഷണകേന്ദ്രമാണ്‌ **വയനാട് വന്യജീവി സം‌രക്ഷണകേന്ദ്രം**. കേരളത്തിലെ വയനാട് ജില്ലയിലെ സഹ്യപർവ്വതത്തോടു ചേർന്നുകിടക്കുന്ന ഈ വന്യജീവി സംരക്ഷണ കേന്ദ്രം ഇവിടത്തെ ആനകൾക്കും പുലികൾക്കും പ്രശസ്തമാണ്.നീലഗിരി ജൈവമണ്ഡലത്തിന്റെ ഭാഗമായ ഇത് 1973-ലാണ്  ഒരു വന്യജീവി സംരക്ഷണ കേന്ദ്രമായി പ്രഖ്യാപിക്കപ്പെട്ടത്, . ബന്ദിപ്പൂർ ദേശീയോദ്യാനം,മുതുമല വന്യജീവി സം‌രക്ഷണകേന്ദ്രം,  നാഗർഹോളെ വന്യജീവി സം‌രക്ഷണകേന്ദ്രം എന്നിവ ഇതിനു സമീപത്താണ് സ്ഥിതിചെയ്യുന്നത്. വയനാട് ജില്ലയിൽ സുൽത്താൻ ബത്തേരിക്കും മൈസൂരിനും ഇടയ്ക്കായാണ് ഈ വന്യജീവി സം‌രക്ഷണകേന്ദ്രം സ്ഥിതി ചെയ്യുന്നത്.    വലിപ്പത്തിൽ കേരളത്തിലെ വന്യജീവി സം‌രക്ഷണകേന്ദ്രങ്ങളിൽ രണ്ടാം സ്ഥാനമുള്ള ഈ കേന്ദ്രത്തിന്റെ പ്രത്യേകതകൾ കനത്ത സസ്യസമൂഹവും വൈവിധ്യമാർന്ന ജീവജാലങ്ങളുടെ ആധിക്യവുമാണ്‌. ഇവിടെ ജീവിക്കുന്ന ആദിവാസികളുടെ പാരമ്പര്യങ്ങൾക്ക് അനുസരിച്ചുകൊണ്ടു തന്നെ ശാസ്ത്രീയമായ വന്യജീവി സംരക്ഷണ മാർഗ്ഗങ്ങൾ ഈ ഉദ്യാനം ലക്ഷ്യമിടുന്നു.കർണാടകത്തിലെ നാഗർഹോള,ബന്ദിപ്പൂർ തമിഴ്നാട്ടിലെ മുതുമല എന്നീ ദേശീയോദ്യാനങ്ങൾക്കിടയിലായി കേരളത്തിലെ വയനാട് ജില്ലയിൽ സ്ഥിതിചെയ്യുന്ന പ്രധാന വന്യജീവി സങ്കേതം.കേരളത്തിലെ വന്യജീവി സങ്കേതങ്ങളിൽ വലിപ്പത്തിൽ രണ്ടാം സ്ഥാനത്ത്

## ചരിത്രം

1973-ലാണ്‌ വയനാട് വന്യജീവി സം‌രക്ഷണകേന്ദ്രം സ്ഥാപിതമായത്. 1991-92 കാലഘട്ടത്തിൽ ഈ കേന്ദ്രത്തെ *[[പ്രൊജക്ട് എലിഫന്റ്]]* പദ്ധതിയിൽ ഉൾപ്പെടുത്തി. 345 ചതുരശ്ര കിലോമീറ്റർ വരുന്ന വന്യജീവി സം‌രക്ഷണകേന്ദ്രം അപ്പർ വയനാട്, ലോവർ വയനാട് എന്നിങ്ങനെ രണ്ട് ഭാഗങ്ങളായി തിരിച്ചിട്ടുണ്ട്.

## യുനെസ്കോ

പടിഞ്ഞാറൻ ചുരങ്ങളുടെ ഭാഗമായ നീലഗിരിയും , വയനാട് സംരക്ഷണ കേന്ദ്രവും അടങ്ങുന്ന (6,000+ km²) പരിസരപ്രദേശവും യുനെസ്കോയുടെ പൈതൃകസ്ഥലങ്ങളാക്കാനുള്ള പരിഗണയയിലുണ്ട്. 

## സസ്യജാലങ്ങളും ജീവിവർഗ്ഗങ്ങളും
പലതരത്തിലുള്ള സസ്യലതാദികളുടെ ആവാസകേന്ദ്രമാണ്‌ വന്യജീവി സം‌രക്ഷണകേന്ദ്രം. മരുതി, കരുമരുതി, വെണ്ടേക്ക്, ദേവതാരു, മഴുക്കാഞ്ഞിരം, വേങ്ങൽ, വിവിധ തരത്തിലുള്ള മുളകൾ തുടങ്ങിയവ ഈ കേന്ദ്രത്തിലെ സസ്യജാലങ്ങളിൽ പ്രധാനപ്പെട്ടവയാണ്‌.

ആന, കടുവ, പുള്ളിപ്പുലി, കുരങ്ങ്, കാട്ടുനായ, കരടി, കാട്ടുപൂച്ച, കാട്ടുപോത്ത്, വിവിധതരം പാമ്പുകൾ, പല്ലികൾ എന്നിങ്ങനെ വൈവിധ്യമാർന്ന നിരവധിയിനം ജീവികൾ ഈ കേന്ദ്രത്തിൽ അധിവസിക്കുന്നുണ്ട്.

## വയനാട് വന്യജീവി സംരക്ഷണ കേന്ദ്രത്തിലെ ഗ്രാമങ്ങൾ
#മുത്തങ്ങ
#തിരുനെല്ലി

## എത്തിച്ചേരാൻ

* ഏറ്റവും അടുത്ത വിമാനത്താവളം - കോഴിക്കോട് അന്താരാഷ്ട്ര വിമാനത്താവളം 140&nbsp;കി.മി
* ഏറ്റവും അടുത്ത റെയിൽ‌വേ സ്റ്റേഷൻ - കോഴിക്കോട് 105&nbsp;കി.മി

## ഇതും കൂടി
കേരള വനം വകുപ്പ്

## അവലംബം

## പുറം കണ്ണികൾ

*TripToWayanad.Info 
*http://www.wayanad.com/htm/wild.htm

വർഗ്ഗം:വയനാട് ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ
വർഗ്ഗം:കേരളത്തിലെ സംരക്ഷിതപ്രദേശങ്ങൾ
കൽപറ്റ

thumb|right|200px|കൽ‌പറ്റ നഗരം
കേരളത്തിലെ മലയോര വയനാട് മേഖലയിലെ ഒരു നഗരമാണ് കൽപ്പറ്റ.  ഉയർന്ന ചെമ്പ്ര കൊടുമുടിയുടെ പാതകളിലേക്കും വെള്ളച്ചാട്ടങ്ങളും വന താഴ്‌വരകളും കാണാതെയുള്ള നീലിമല വ്യൂപോയിൻ്റിലേക്കുള്ള ഒരു കവാടമാണിത്.  പട്ടണത്തിന് വടക്ക്, പരമ്പരാഗത ദ്രാവിഡ ശൈലിയിലുള്ള അനന്തനാഥ സ്വാമി ജൈനക്ഷേത്രം കാപ്പിത്തോട്ടങ്ങളാൽ ചുറ്റപ്പെട്ട ഒരു കുന്നിൻ മുകളിലാണ്.  തെക്കുകിഴക്കായി, സമൃദ്ധമായ തേയിലത്തോട്ടങ്ങളുള്ള മനോഹരമായ ഒരു ഗ്രാമമാണ് മേപ്പാടി. 

## ആരാധനാലയങ്ങൾ

കൽ‌പറ്റ പണ്ട് ഒരു ജൈനമതശക്തികേന്ദ്രമായിരുന്നു. കൽ‌പറ്റ പട്ടണത്തിനടുത്ത് കേരളത്തിലെ തന്നെ പുരാതനമായ ഏതാനും ജൈനക്ഷേത്രങ്ങളുണ്ട്. പുരാതനമായ അനന്തനാഥ സ്വാമി ജൈന ക്ഷേത്രം ഇവിടെയാണ്.

കൽ‌പറ്റയ്ക്ക് അടുത്തുള്ള മറ്റു പ്രധാന ആരാധനാലയങ്ങളും അവയുടെ കൽ‌പറ്റയിൽ നിന്നുള്ള ദൂരവും താഴെ കൊടുത്തിരിക്കുന്നു.

*വാരാമ്പറ്റ മോസ്ക് - 15 കി.മീ. അകലെ - 300 വർഷം പഴക്കമുള്ള ഈ മോസ്ക്  വയനാട്ടിലെ ഏറ്റവും പഴക്കമുള്ള മോസ്ക്കാണ്.

*കണ്ണാടി ക്ഷേത്രം - 20 കി.മീ. അകലെ - ജൈനനായ പാർശ്വനാഥ സ്വാമിക്കായി സമർപ്പിച്ചിരിക്കുന്ന ഈ ക്ഷേത്രം ഇവിടത്തെ ആയിരക്കണക്കിന് വിഗ്രഹങ്ങളെ പ്രതിഫലിപ്പിക്കുന്ന കണ്ണാ‍ടികൾക്ക് പ്രശസ്തമാണ്.
  
*പള്ളിക്കുന്ന് പള്ളി, എല്ലാവർഷവും ജനുവരിയിൽ നടത്തുന്ന പള്ളിപ്പെരുന്നാളിനു പ്രശസ്തമാണ് - 14 കി.മീ അകലെ

*ജൈനതീർത്ഥങ്കരൻ ആയിരുന്ന അനന്തനാഥ സ്വാമിക്കു വേണ്ടി സമർപ്പിച്ചിരുന്ന പുലിയർമല ജൈനക്ഷേത്രം 5 കി.മീ അകലെയാണ്.
*ചേലോട് മഖാം

thumb|right|250px|മൈസൂർ - കൽപ്പറ്റ വഴിയരികിൽ കണ്ട ഒരു ആന

## കൽപറ്റയ്ക്ക് അടുത്തുള്ള വിനോദസഞ്ചാര ആകർഷണങ്ങൾ

കൽ‌പറ്റയ്ക്ക് അടുത്തായി പല വിനോദസ്ഞ്ചാര ആകർഷണങ്ങളും ഉണ്ട്. ചിലത് താഴെ കൊടുത്തിരിക്കുന്നു 
* ഇടക്കൽ ഗുഹ - 15 കി.മീ അകലെ
* പൂക്കോട് തടാകം - 10 കി.മീ തെക്കായി
* മീൻ‌മുട്ടി വെള്ളച്ചാട്ടം - 25 കി.മീ അകലെ - വെള്ളച്ചാട്ടത്തിലെത്താൻ കാട്ടിനുള്ളിലൂടെ 2 കിലോമീറ്റർ നടക്കണം
* ബാണാസുര സാഗർ അണക്കെട്ട് - 24 കിലോമീറ്റർ അകലെ - ഇന്ത്യയിലെ മണ്ണുകൊണ്ട് കെട്ടിയ ഏറ്റവും വലിയ അണക്കെട്ടാണ് ഇത്.
* ചീതാലയം വെള്ളച്ചാട്ടം - 37 കി.മീ അകലെ - ഈ ചെറിയ വെള്ളച്ചാട്ടത്തിനു ചുറ്റും പക്ഷിനിരീക്ഷണത്തിന് യോജിച്ച സ്ഥലമാണ്. 
* ചെമ്പ്ര കൊടുമുടി - 17 കി.മീ - 2100 മീറ്റർ ഉയരമുള്ള ഈ കൊടുമുടി ഈ പ്രദേശത്തെ ഏറ്റവും ഉയരമുളള കൊടുമുടിയാണ്
* ബ്രഹ്മഗിരി - 1608 മീറ്റർ ഉയരമുള്ള കൊടുമുടി

## എത്തിച്ചേരുവാനുള്ള വഴി
പ്രധാന പട്ടണങ്ങളിൽ നിന്ന് കൽപ്പറ്റയിലേക്കുള്ള ദൂരം താഴെ കൊടുത്തിരിക്കുന്നു.

*കോഴിക്കോട് (74)
*മൈസൂർ (132)
*ഊട്ടി (116)
*മടിക്കേരി (114)
*ബാംഗ്ലൂർ (270)
*കൊച്ചി (270) 

* ഏറ്റവും അടുത്തുള്ള റെയിൽ‌വേ സ്റ്റേഷനും വിമാനത്താ‍വളവും - കോഴിക്കോട് 

## Image gallery
File:The Jain Temple, Kaleptta, Kerala, India. (4650538745).jpg|Jain Temple, Kalpetta


## അനുബന്ധം


## പുറത്തുനിന്നുള്ള കണ്ണികൾ

*കൽപറ്റ 

വർഗ്ഗം:വയനാട് ജില്ലയിലെ പട്ടണങ്ങൾ
വിഭാഗം:കേരളത്തിലെ ജില്ലാ ആസ്ഥാനങ്ങൾ
ഐവറി കോസ്റ്റ്

കോട്ട് ദ്’ഇവാർ എന്ന് വിളിക്കപ്പെടുന്ന **ഐവറി കോസ്റ്റ്**  പശ്ചിമ ആഫ്രിക്കയിലെ ഒരു രാജ്യമാണ്. പടിഞ്ഞാറൻ അതിരുകൾ ലൈബീരിയയും ഗിനിയയുമാണ്. വടക്ക് മാലിയും ബർക്കിന ഫാസോയും കിഴക്ക് ഘാനയും തെക്ക് ഗിനിയ ഉൾക്കടലുമാണ് അതിരുകൾ. ഒരുകാലത്ത് ആഫ്രിക്കയിലെ തന്നെ ഏറ്റവും സമ്പന്നമായിരുന്ന ഈ രാജ്യം ഇന്ന് രാഷ്ട്രീയ അസ്ഥിരതയും രാജ്യത്തിനകത്തു തന്നെ ഉള്ള യുദ്ധവും കൊണ്ട് സാമ്പത്തികമായി താഴേയ്ക്ക് പോയിരിക്കുന്നു. രാജ്യത്തിന്റെ രാഷ്ട്രപതിക്കു നേരെ നടന്ന ഒരു വധശ്രമമായിരുന്നു ആന്തരിക യുദ്ധത്തിനു കാരണം. വിവിധ സായുധ സംഘടനകളുടെയും സർക്കാരിന്റെയും നിയന്ത്രണത്തിൽ പല ഭാഗങ്ങളും ആയിപ്പോയ ഈ രാജ്യത്ത് സമാധാനം കൊണ്ടുവരാൻ ഐക്യരാഷ്ട്രസഭ, ഫ്രാൻസ്, സൗത്ത് ആഫ്രിക്ക, എന്നിവർ ലൈബീരിയൻ രാഷ്ട്രപതിയായ ലോറെന്റ് ഗാഗ്ബോയുമൊത്ത് ചേർന്ന് ശ്രമിക്കുന്നുണ്ട്. ഈ സമാധാന ശ്രമങ്ങൾ ഇതുവരെ ഫലപ്രാപ്തിയിൽ എത്തിയിട്ടില്ല.

കൊക്കോ ഉത്പാദനത്തിൽ ലോകത്ത് ഒന്നാം സ്ഥാനത്തുള്ള രാജ്യമാണ് ഐവറി കോസ്റ്റ്.

## അവലംബം


വർഗ്ഗം:ഐവറി കോസ്റ്റ്
വർഗ്ഗം:പടിഞ്ഞാറേ ആഫ്രിക്കൻ രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
തൊപ്പിമദ്ദളം

ശുദ്ധമദ്ദളത്തിന്റെ അൽപം ചെറിയ ഒരു രൂപമാണ് **തൊപ്പിമദ്ദളം**. ഇതിന് ചോറിട്ട തലയില്ല. കൊട്ടിപ്പാടി സേവക്കും , പൂജകൊട്ടിനും(ഇടക്കുമാത്രം) തൊപ്പിമദ്ദളം ഉപയോഗിക്കുന്നു. കൃഷ്ണനാട്ടത്തിന് അടുത്തകാലം വരെ തൊപ്പിമദ്ദളമാണ് ഉപയോഗിച്ചിരുന്നത്. തുള്ളലിനും അടുത്തകാലം വരെ തൊപ്പിമദ്ദളമായിരുന്നു പക്കവാദ്യം.

വർഗ്ഗം:തുകൽ‌വാദ്യങ്ങൾ
പടഹം

മൃദംഗത്തിന്റെ ഇരട്ടിനീളത്തിൽ നടുവണ്ണം കൂടി, രണ്ടുതലക്കും വണ്ണംകുറഞ്ഞ ഒരു വാദ്യമാണ് **പടഹം**. തിമില വട്ടംപോലുള്ളതാണ് പടഹത്തിന്റെ വട്ടങ്ങൾ. അരയിൽ വിലങ്ങത്തിലിട്ട് രണ്ടുതലക്കും കൈപ്പടം കൊണ്ടു കൊട്ടുന്നു. തൃക്കൊടിത്താനം ക്ഷേത്രത്തിൽ ഉത്സവത്തോടനുബന്ധിച്ചുള്ള ചില അനുഷ്ടാന കർമങ്ങൾക്കും കരടികയും പടഹവും വാദ്യങ്ങളായുപയോഗിച്ചുവരുന്നു.
മണ്ണുത്തി

കേരളത്തിലെ തൃശ്ശൂർ ജില്ലയിലെ ഒരു പട്ടണമാണ് **മണ്ണുത്തി**. തൃശ്ശൂർ സ്വരാജ് റൌണ്ടിൽ നിന്നും 5 കിലോമീറ്റർ അകലെ സ്ഥിതിചെയ്യുന്നു. ദേശീയപാത 544-ൽ പാലക്കാട് - തൃശ്ശൂർ ബൈപാസ്സ് ഈവഴി കടന്നുപോവുന്നു. കേരളത്തിലെ ഏറ്റവും തിരക്കുള്ള ദേശീയപാതയുടെ സംഗമം ആയതുകൊണ്ട് യാത്രക്കാരുടെ ഒരു പ്രധാന വിശ്രമ സ്ഥലമാണ് തൃശ്ശൂർ. താമസത്തിനും ഭക്ഷണത്തിനുമുള്ള ധാരാളം സ്ഥലങ്ങൾ ഇവിടെ‍ ഉണ്ട്. മിക്ക അതിഥിഗൃഹങ്ങളും രാത്രി മുഴുവൻ തുറന്നിരിക്കുന്നു. 

പല സർക്കാർ-സ്വകാര്യ വിദ്യാഭ്യാസ സ്ഥാപനങ്ങളും മണ്ണുത്തിയിൽ ഉണ്ട്. ഇവയിൽ പ്രധാനമായവ *കോളെജ് ഓഫ് വെറ്റിനറി ആന്റ് ആനിമൽ സയൻസസ്*, *കോളെജ് ഓഫ് ഡയറി സയൻസ് ആന്റ് ടെക്നോളജി*, *കാർഷിക ഗവേഷണ നിലയം*, *ഡോൺ ബോസ്കോ വിദ്യാലയം*, *സി.എം.എസ് വിദ്യാലയം*, *ഡോൺ ബോസ്കോ ഐ.സി.എസ്.സി വിദ്യാലയം*, *ഡോൺ ബോസ്കോ സെമിനാരി*, *വി.വി.എസ്. വിദ്യാലയം*,"സ്റ്റേറ്റ് സീഡ് ഫാം മണ്ണുത്തി" എന്നിവയാണ്.

പീച്ചി, വാഴാനി അണക്കെട്ടുകളും വന്യമൃഗ സംരക്ഷണ കേന്ദ്രങ്ങളും ഇവിടെനിന്ന് നിന്ന് 10 കിലോമീറ്റർ അകലെയാണ്. 1916 ൽ പഴയ കൊച്ചി രാജ്യത്തിന്റെ ഒരു കൃഷിത്തോട്ടം ഇവിടെ സ്ഥാപിതമായി.1955-ൽ സ്ഥാപിച്ച മൃഗങ്ങളെക്കുറിച്ച് പഠിക്കാനുള്ള കലാലയത്തിന്റെ (കോളെജ് ഓഫ് വെറ്റിനറി ആന്റ് ആനിമൽ സയൻസസ്) ആരംഭത്തോടെയാണ് മണ്ണുത്തിയുടെ വികസനം തുടങ്ങുന്നത്. 2005-ൽ ഈ സ്ഥാപനത്തിന്റെ സുവർണ്ണ ജൂബിലി ആഘോഷിച്ചു.

ഇവിടത്തെ കാലാവസ്ഥയും ഫലഭൂയിഷ്ഠമായ മണ്ണും കൃഷിക്ക് അനുയോജ്യമാണ്. ഇക്കാരണത്താൽ ധാരാളം ചെടി വളർത്തു കേന്ദ്രങ്ങൾ ഇവിടെയുണ്ട്. ഇവിടെ വിവിധ തരം സസ്യങ്ങൾ വില്പനയ്ക്കു വെച്ചിരിക്കുന്നു. മണ്ണുത്തിയിൽ നിന്ന് മൂന്നുകിലോമീറ്റർ  അകലെയുള്ള വെള്ളാനിക്കരയിലാണ് കേരള കാർഷിക സർവ്വകലാശാല സ്ഥിതിചെയ്യുന്നത്.

സ്റ്റേറ്റ് സീഡ് ഫാം മണ്ണുത്തി:
1916- ൽ സ്ഥാപിതമായ സർക്കാർ കൃഷിത്തോട്ടത്തിന്റെ തുടർച്ചയായി മണ്ണുത്തിയിലെ ഈ വിത്തുല്പ്പാദനകേന്ദ്രം പ്രവർത്തിച്ചുവരുന്നു.തൃശ്ശൂർ ജില്ലാ പഞ്ചായത്തിന്റെയും കൃഷിവകുപ്പിന്റെയും നിയന്ത്രണത്തിലാണ്‌ ഇവിടത്തെ വിത്തുല്പ്പാദനം. നെല്ല്‌, നാളികേരം, മാവ്‌, പ്ലാവ്‌, സപ്പോട്ട, ജാതി, പേര, പഴവർഗ്ഗചെടികൾ തുടങ്ങി ഒട്ടുമിക്ക ഉഷ്ണമേഖലാ ചെടിയിനങ്ങളുടെയും വിത്തുകളും തൈകളും ഇവിടെ വിൽപ്പനക്കുണ്ട്. ദക്ഷിണേന്ത്യയിലെ പ്രധാനപ്പെട്ട ഒരു നേഴ്സറി കേന്ദ്രമായി മണ്ണുത്തി മാറിയതിൽ ഈ സ്ഥാപനത്തിന്റെ പങ്ക്‌ വലുതാണ്‌. മാത്രമല്ലേ കേരളത്തിന്റെ ഗാർഡൻ സിറ്റിയെന്ന് വിശേഷിപ്പിക്കുന്നതിൽ തെറ്റില്ല നഴ്സറികളിലൂടെ ഉപജീവനമാർഗ്ഗം നടത്തുന്ന പതിനായിരക്കണക്കിന് ജനങ്ങൾ ഇവിടെയുണ്ട്. ഇന്ത്യയിൽ തന്നെ ഉയർന്നു നിൽക്കുന്ന ബാങ്കിങ്ങ് സൃഘലയായ ഇസാഫ് ബാങ്കിങ്ങ് സംവിധാനം മണ്ണുത്തിയിൽ നിന്നാണ് തുടക്കം കുറിച്ചതും ആസ്ഥാപനത്തിന്റെ ആസ്ഥാന മന്ദിരങ്ങളും അതുമായി ബദ്ധപെട്ട നിരവധി സ്ഥാപനങ്ങളും തുടർന്നു പോരുന്നു. കേരളത്തിലെ മാതൃകാ പോലീസ് സ്‌റ്റേഷനുള്ള അവാർഡ് ലഭിച്ചതും മണ്ണുത്തി പോലീസ് സ്‌റ്റേഷനാണ്. ഇവിടെ വളരെ പ്രശസ്തിയുള്ള കേരളമൊട്ടുക്കെ അറിയപെടുന്ന ഭക്ഷണ സൃഘലയായ കല്യാണീസ് കാറ്ററിങ്ങ് എന്ന സ്ഥാപനത്തിന്റെ  ആസ്ഥാനം മണ്ണുത്തിയിൽ ആണ്. കേരളത്തിന്റെ കൃഷി വിജ്ഞാന കേന്ദ്രവും മണ്ണുത്തിയിൽ ആണ് സ്ഥിതി ചെയ്യുന്നത് പച്ചക്കറി, പലചരക്ക്, മീൻ , ഇറച്ചി വകകൾ എന്നിവയ്ക്കായി മണ്ണുത്തി യുടെ ഹൃദയ ഭാഗത്തു തന്നെ മാർക്കറ്റ് നിലകൊള്ളുന്നു.

## ഇതും കാണുക

*തൃശ്ശൂർ

വർഗ്ഗം:തൃശ്ശൂർ ജില്ലയിലെ പട്ടണങ്ങൾ
വർഗ്ഗം:തൃശ്ശൂരിന്റെ നഗരപ്രാന്തങ്ങൾ
ഇടുമുടി

ക്ഷേത്രങ്ങളിൽ ഉപയോഗിക്കുന്ന ചക്കമുറി പോലെ ആകൃതിയിലുള്ള ഒരു തുകൽ വാദ്യമാണിത്. ഇതിന്റെ പരന്നഭാഗത്തെ മുഖം എന്ന് പറയുന്നു. ഈ മുഖത്തിൽ തോൽ‍‍കൊണ്ടു പൊതിഞ്ഞുകെട്ടിയാണ്‌ ഉപയോഗിക്കുന്നത്. കച്ച കഴുത്തിലണിഞ്ഞ് ഇരുകൈകളിലുള്ള കോലുകൾ ‍കൊണ്ട് കൊട്ടുന്നു. ശീവേലിക്കും പുറത്തു പ്രദക്ഷിണത്തിന്‌ ചില ക്ഷേത്രങ്ങളിലും‍ ഈ വാദ്യം ഉപയോഗിക്കുന്നുണ്ട്. അതു പോലെ തന്നെ പൂജാ സമയത്തും ഈ വാദ്യം ഉപയോഗിക്കുന്നു.

വർഗ്ഗം:തുകൽ‌വാദ്യങ്ങൾ
കുഴിത്താളം

ഇലത്താളത്തിന്റെ വളരെ ചെറിയ ഒരു പതിപ്പാണു **കുഴിത്താളം**.കൂത്ത്,കൂടിയാട്ടം ഇവയിൽ താളം പിടിക്കാൻ ഉപയോഗിക്കുന്നതു കുഴിതാളമാണ്. നങ്ങ്യാർമാരാണു കൂത്തിലും കൂടിയാട്ടത്തിലും താളം പിടിക്കുന്നത്.കൂടിയാട്ടത്തിന്റെ പ്രാരംഭ ഘട്ടത്തിൽ ചില ഗാനങ്ങളും അവർ ആലപിക്കാറുണ്ട്.കുഴിതാളത്തിൽ താളം പിടിച്ചുകൊണ്ട്.ബ്രാഹ്മണിപ്പാട്ടിനും താളം പിടിക്കുന്നത് കുഴിതാളത്തിലാണ്.
പോത്തുണ്ടി അണക്കെട്ട്

കേരളത്തിലെ പാലക്കാട് ജില്ലയിൽ നെന്മാറ - നെല്ലിയാമ്പതി പാതയിൽ നെന്മാറ ഗ്രാമപഞ്ചായത്തിലെ പോത്തുണ്ടിയിൽ ഭാരതപ്പുഴയുടെ ഒരു പ്രധാന പോഷകനദിയായ ഗായത്രിപ്പുഴയുടെ പോഷകനദിയായ മംഗലം പുഴയുടെ കൈവഴിയായ അയിലൂർപ്പുഴയുടെ കൈവഴികളായ മീൻചാടി, ചാടി എന്നീ പുഴകളിൽ നിർമിച്ച മണ്ണ് കൊണ്ടുള്ള അണക്കെട്ടാണ് **പോത്തുണ്ടി അണക്കെട്ട്.** പാലക്കാട് പട്ടണത്തിൽ നിന്നും 42 കിലോമീറ്ററും നെന്മാറയിൽ നിന്ന് 8 കിലോമീറ്ററുമാണ് പോത്തുണ്ടിയിലേക്കുള്ള ദൂരം. പോത്തുണ്ടി അണക്കെട്ട് ഇന്ത്യയിലെ  മണ്ണുകൊണ്ടുണ്ടാക്കിയ വലിയ  അണക്കെട്ടുകളിൽ ഒന്നാണ്.  1958-ൽ കേരള ഗവർണറായിരുന്ന ഡോ. ആർ. രാധാകൃഷ്ണറാവുവാണ് ഡാമിന്റെ നിമ്മാണം അരംഭിച്ചത്. 1672 മീറ്റർ നീളമുള്ള അണക്കെട്ടിനു മുകളിൽ 8 മീറ്റർ വീതിയും താഴെ 154 മീറ്റർ വീതിയുമാണുള്ളത്.

പാലക്കാട് ജില്ലയിലെ കൃഷിക്കും കുടിവെള്ളത്തിനുമായാണ് **പോത്തുണ്ടി ജലസേചനപദ്ധതി** , 
-|website= www.idrb.kerala.gov.in }} തയ്യാറാക്കിയിരിക്കുന്നത്. പാലക്കാട് ജില്ലയിലെ ചിറ്റൂർ, നെന്മാറ, ആലത്തൂർ,  വടക്കഞ്ചേരി തുടങ്ങിയ സ്ഥലങ്ങളിലുള്ള കൃഷിസ്ഥലങ്ങൾക്കാണ് ഈ ജലസേചന പദ്ധതിമൂലം പ്രയോജനം ലഭിക്കുന്നു. പാവങ്ങളുടെ ഊട്ടി എന്ന അപരനാമത്തിൽ അറിയപ്പെടുന്ന നെല്ലിയാമ്പതി മലകൾ പോത്തുണ്ടിയിൽ നിന്ന് 17 കിലോമീറ്റർ അകലെയാണ്. അടുത്തുള്ള പട്ടണമായ നെന്മാറയിലെ ഉത്സവമായ നെന്മാറ വല്ലങ്ങി വേല പ്രശസ്തമാണ്.

## എത്തിച്ചേരാനുള്ള വഴി
* ഏറ്റവും അടുത്തുള്ള വിമാനത്താവളം: കൊച്ചി അന്താരാഷ്ട്ര വിമാനത്താവളം, തമിഴ്‌നാട്ടിലെ കോയമ്പത്തൂർ വിമാനത്താവളം
* ഏറ്റവും അടുത്തുള്ള റെയിൽ‌വേ സ്റ്റേഷൻ: പാലക്കാട്, തൃശ്ശൂർ.
* കൊച്ചി വിമാനത്താവളത്തിൽ നിന്നും: തൃശ്ശൂർ ബസ് സ്റ്റാന്റിലേക്ക് 30 കിലോമീറ്റർ ആണ് ദൂരം. തൃശ്ശൂർ ബസ് സ്റ്റാന്റുവരെ ഒരു ടാക്സി എടുക്കുക. തൃശ്ശൂർ ബസ് സ്റ്റാന്റിൽ നിന്ന് നെന്മാറയിലേയ്ക്ക് ബസ്, ടാക്സി ഇവ ലഭിക്കും (48 കി.മി. ദൂരം).
* കോയമ്പത്തൂർ വിമാനത്താ‍വളത്തിൽ നിന്നും : പാലക്കാട്ടേയ്ക്ക് ബസ്, ടാക്സി ഇവ ലഭിക്കും (60 കി.മി. ദൂരം).
* പാലക്കാട്ടു നിന്നും: നെന്മാറയിലേക്ക് ബസ്സ്, ടാക്സി എന്നിവ ലഭിക്കും (30 കി.മി. ദൂരം).
* ഏറ്റവും അടുത്തുള്ള പട്ടണം: നെന്മാറ (8 കി.മി. ദൂരം).

## ചിത്രശാ‍ല

File:Pothundi_Dam_-_പോത്തുണ്ടി_അണക്കെട്ട്_01.jpg
File:Pothundi_Dam_-_പോത്തുണ്ടി_അണക്കെട്ട്_02.jpg
File:Pothundi_Dam_-_പോത്തുണ്ടി_അണക്കെട്ട്_03.jpg
File:Pothundi_Dam_-_പോത്തുണ്ടി_അണക്കെട്ട്_04.jpg
പ്രമാണം:Pothundi dam palakkad.jpg|പോത്തുണ്ടി അണക്കെട്ട്
പ്രമാണം:Pothundi1.jpg|അണക്കെട്ടിലെ ജലസംഭരണി
Pothundy Dam, Nelliampathi Palakkad.jpg|പോത്തുണ്ടി ഡാം.
പ്രമാണം:pothundi.jpg|നെല്ലിയാമ്പതി മലകൾ - പോത്തുണ്ടിയിൽ നിന്ന് ഉള്ള ദൃശ്യം.
പ്രമാണം:Pothundidam01.jpg|പോത്തുണ്ടി ഡാം.
പ്രമാണം:Pothundidam02.jpg|അണക്കെട്ടിന്റെ മറ്റൊരു ദൃശ്യം.
പ്രമാണം:PothundiDam-India01.jpg|പോത്തുണ്ടി ഡാം.
പ്രമാണം:Pothundidam05.jpg|നെല്ലിയാമ്പതി മലകൾ - പോത്തുണ്ടിയിൽ നിന്ന് ഉള്ള ദൃശ്യം.
പ്രമാണം:Pothundidam06.jpg|നെല്ലിയാമ്പതി മലകൾ - പോത്തുണ്ടിയിൽ നിന്ന് ഉള്ള ദൃശ്യം.
പ്രമാണം:Pothundidam07.jpg|പോത്തുണ്ടി അണക്കെട്ടിന് ഉള്ളിൽ


## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## ഇതും കാണുക
*നെന്മാറ വല്ലങ്ങി വേല
*നെന്മാറ
*വല്ലങ്ങി വേല
*നെല്ലിയാമ്പതി

## അവലംബം

വർഗ്ഗം:ഭാരതപ്പുഴയിലെ അണക്കെട്ടുകൾ
പോത്തുണ്ടി ഡാം
വർഗ്ഗം:കേരളത്തിലെ അണക്കെട്ടുകൾ
വർഗ്ഗം:കേരളത്തിലെ ജലസേചനപദ്ധതികൾ
നെയ്യാർ അണക്കെട്ട്

കേരളത്തിലെ തിരുവനന്തപുരം ജില്ലയിൽ  കാട്ടാക്കട ഗ്രാമപഞ്ചായത്തിൽ  കള്ളിക്കാടിൽ  നെയ്യാർ നദിയിൽനിർമ്മിച്ചിരിക്കുന്ന അണക്കെട്ടാണ് **നെയ്യാർ അണക്കെട്ട്** . 1958-ൽ നിർമ്മിച്ച അണക്കെട്ട് ജില്ലയിലെ ഒരു പ്രധാന വിനോദസഞ്ചാര-ഉല്ലാസ കേന്ദ്രം കൂടിയാണ്.ഈ ഡാമിനോടനുബന്ധിച്ചുള്ള മേഖല നെയ്യാർ വന്യജീവിസംരക്ഷണകേന്ദ്രം,  എന്നറിയപ്പെടുന്നു.  പശ്ചിമഘട്ടത്തിന്റെ തെക്കായുള്ള പൊക്കം കുറഞ്ഞ മലകൾ നെയ്യാർ ഡാമിന് അതിർത്തി തീർക്കുന്നു. സുന്ദരമാ‍യ ഒരു തടാകവും ഉണ്ട് ഇവിടെ. ഇവിടത്തെ പരിസ്ഥിതിയിലെ ജീവജാലങ്ങളിൽ കാട്ടുപോത്ത്, വരയാട്, സ്ലോത്ത് കരടി, കാട്ടുപൂച്ച, നീലഗിരി ലംഗൂർ, കാട്ടാന, സാമ്പാർ മാൻ എന്നിവ ഉൾപ്പെടുന്നു.**നെയ്യാർ ജലസേചനപദ്ധതി**യുടെ ഭാഗമായാണ് ഈ അണക്കെട്ട് , , .പരമാവധി സംഭരണ ശേഷി 84.75 മീറ്ററാണ്

## പ്രധാന ആകർഷണങ്ങൾ
* സിംഹ സഫാരി ഉദ്യാനം
* ബോട്ട് യാത്ര
* മാൻ ഉദ്യാനം
* സ്റ്റീവ് ഇർവിൻ സ്മാരക മുതല വളർത്തൽ കേന്ദ്രം.(മുതലകളെ കൂട്ടിൽ അടയ്ക്കാതെ തുറന്നു വിട്ടിരിക്കുന്നു) 
* ചെറിയ വന്യജീവി സംരക്ഷണ കേന്ദ്രം
* തടാക ഉദ്യാനം
* നീന്തൽക്കുളം
* കാഴ്ചമാടം
* ശുദ്ധജല അക്വാറിയം (ഏഷ്യയിലെ ഏറ്റവും വലുത്, ഉദ്ഘാടനം ചെയ്തിട്ടില്ല)
* കുട്ടികളുടെ ഉദ്യാനം
* കേരളത്തിന്റെ ഒന്നാമത്തെ തുറന്ന ജയിൽ (തടവറയില്ലത്ത ജയിൽ)
* കാളിപാറ ക്ഷേത്രം (2000 അടി ഉയരം,1കി.മി.ദൂരം,മല കയറ്റത്തിന് അനുയോജ്യം)
* ഉദ്യാനവും പ്രതിമകളും
* ശിവാനന്ദ ആശ്രമം (യോഗ പഠനകേന്ദ്രം)

## എത്തിച്ചേരാനുള്ള വഴി
* ഏറ്റവും അടുത്തുള്ള വിമാനത്താവളം: തിരുവനന്തപുരം അന്താരാഷ്ട്ര വിമാനത്താവളം- 38 കി.മി.
* ഏറ്റവും അടുത്തുള്ള റെയിൽ‌വേ സ്റ്റേഷൻ: തിരുവനന്തപുരം (തമ്പാനൂർ) - 32 കി.മി.
* തിരുവനന്തപുരം നഗരത്തിൽ നിന്നും നെയ്യാറിന് ബസ്സ് ലഭിക്കും. എന്നാൽ എപ്പോഴും നേരിട്ട് ബസ് ഉണ്ടാവില്ല. അതിനാൽ തിരുവന്തപുരം നഗരത്തിലുള്ള തമ്പാനൂർ ബസ് സ്റ്റാൻഡിൽ നിന്നും കാട്ടാക്കട ബസ് സ്റ്റാൻഡിലെത്തുക. അവിടെ നിന്നും അര മണിക്കൂർ ഇടവിട്ട് നെയ്യാർ ഡാമിലേക്ക് ബസ് ഉണ്ടാവുന്നതാണ്.

## ചിത്രശാല


File:NeyyarDam.jpg|നെയ്യാർ അണക്കെട്ട്
File:Lions in Safari Park Neyyar.jpg|സഫാരി പാർക്കിലെ സിംഹങ്ങൾ 
File:Giant Gourami 2 - Osphronemus goramy.jpg|വലിയ ഗൗരാമി ഫിഷ് (ശുദ്ധജല അക്വാറിയം)
File:Neyyar_15-Mar-2007_11-40-16.JPG|നെയ്യാർ ഡാം ജല സംഭരണിയുടെ ഒരു ദൃശ്യം
File:Neyyar dam view from top.jpg|നെയ്യാർ ഡാം മുകളിൽ നിന്നുള്ള ദൃശ്യം


## കൂടുതൽ കാണുക
*കേരളത്തിലെ ജലവൈദ്യുതപദ്ധതികളുടെ പട്ടിക
*കേരളത്തിലെ അണക്കെട്ടുകളുടെ പട്ടിക

## കണ്ണികൾ

* കേരളത്തിലെ തുറന്ന ജയിൽ 
*തുറന്ന ജയിൽ
*കേരളത്തിന്റെ ഒന്നാമത്തെ തുറന്ന ജയിൽ 

## അവലംബങ്ങൾ

വിഭാഗം: കേരളത്തിലെ അണക്കെട്ടുകൾവർഗ്ഗം:തിരുവനന്തപുരം ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കേരളത്തിലെ ജലസേചനപദ്ധതികൾ
പൂവാർ

ദക്ഷിണേന്ത്യൻ സംസ്ഥാനമായ കേരളത്തിൻറെ തലസ്ഥാനമായ തിരുവനന്തപുരം ജില്ലയിലുള്ള പ്രശസ്തമായ വിനോദസഞ്ചാര പ്രദേശമാണ് പൂവാർ. തിരുവനന്തപുരം ജില്ലയുടെ കിഴക്കേ അറ്റത്താണ് പൂവാർ ഗ്രാമം, അതിൻറെ അടുത്തുള്ള പൊഴിയൂർ ഗ്രാമം കേരളത്തിൻറെ അവസാനമാണ്. വിനോദസഞ്ചാരികളെ ആകർഷിക്കുന്ന അതിമനോഹരമായ ബീച്ച് ഈ ഗ്രാമത്തിലുണ്ട്.

## ഭൂപ്രദേശം
വിഴിഞ്ഞം എന്ന പ്രകൃതിപരമായ തുറമുഖത്തിൻറെ അടുത്തായാണ്‌ പൂവാർ ഗ്രാമം സ്ഥിതിചെയ്യുന്നത്. വേലിയേറ്റ സമയത്ത് കടലുമായി ബന്ധിപ്പിക്കുന്ന അഴിമുഖം പൂവാറിലുണ്ട്. 56 കിലോമീറ്റർ ഉള്ള നെയ്യാർ പുഴ നെയ്യാറ്റിൻകര താലൂക്കിലൂടെ ഒഴുകി അറബിക്കടലിൽ ചേരുന്നത് പൂവാറിനു സമീപമാണ്.  അതിൻറെ പ്രകൃതി ഭംഗി ഇവിടെ ഒരു വിനോദസഞ്ചാര മേഖലയാക്കുന്നു.

## ചരിത്രം
മരം, ചന്ദനം, ദന്തം, സുഗന്ധവ്യഞ്ജനം എന്നിവയുടെ വിപണന കേന്ദ്രമായിരുന്നു പൂവാർ. 1000 ബിസി-യിൽ ഇസ്രയേലിലെ സോളമൻ രാജാവിൻറെ കപ്പലുകൾ, ഇപ്പോൾ പൂവാർ ആണെന്ന് കരുതപ്പെടുന്ന, ഓഫിറിൽ വന്നിട്ടുണ്ട് എന്ന് കരുതപ്പെടുന്നു. 

പൂവാർ എന്ന പേര് രണ്ട് മലയാള വാക്കുകൾ ചേർന്നു വന്നതാണ്. മാർത്താണ്ഡവർമ്മയാണ് ഈ സ്ഥലത്തിനു ഈ പേര് നൽകിയത് എന്ന കഥ പ്രശസ്തമാണ്. പൂവ് എന്ന മലയാള വാക്കും പുഴ എന്ന അർത്ഥം വരുന്ന ആറ് എന്ന വാക്കും ചേർന്നാണ് പൂവാർ എന്ന പേര് വന്നത്. 

## ഗതാഗതം
തിരുവനന്തപുരം അന്താരാഷ്‌ട്ര വിമാനത്താവളമാണ് പൂവാർ ഗ്രാമത്തിനു സമീപമുള്ള വിമാനത്താവളം. 30 കിലോമീറ്റർ ദൂരമാണ് പൂവാർ ഗ്രാമത്തിൽനിന്നും തിരുവനന്തപുരം അന്താരാഷ്‌ട്ര വിമാനത്താവളത്തിലേക്ക്.

തിരുവനന്തപുരം സെൻട്രൽ റെയിൽവേ സ്റ്റേഷനാണ് പൂവാർ ഗ്രാമത്തിനു സമീപമുള്ള പ്രധാന റെയിൽവേ സ്റ്റേഷൻ. 20 കിലോമീറ്റർ ദൂരമാണ് പൂവാർ ഗ്രാമത്തിൽനിന്നും തിരുവനന്തപുരം സെൻട്രൽ റെയിൽവേ സ്റ്റേഷനിലേക്ക്. പൂവാറിൽനിന്നും നേമം റെയിൽവേ സ്റ്റേഷനിലേക്ക് 20 കിലോമീറ്റർ ദൂരവും, നെയ്യാറ്റിൻകര റെയിൽവേ സ്റ്റേഷനിലേക്ക് 10 കിലോമീറ്റർ ദൂരവുമാണ് ഉള്ളത്.

വിഴിഞ്ഞം ഹാർബറാണ് പൂവാർ ഗ്രാമത്തിനു സമീപമുള്ള ഹാർബർ. 14 കിലോമീറ്റർ ദൂരമാണ് പൂവാർ ഗ്രാമത്തിൽനിന്നും വിഴിഞ്ഞം ഗ്രാമത്തിലേക്ക്.

ഏറ്റവും അടുത്തുള്ള വിമാ‍നത്താവളം : തിരുവനന്തപുരം അന്താരാഷ്ട്ര വിമാനത്താവളം - 18 കിലോമീറ്റർ അകലെ.
ഏറ്റവും അടുത്തുള്ള റെയിൽ‌വേ സ്റ്റേഷൻ : തിരുവനന്തപുരം സെൻട്രൽ - 22 കിലോമീറ്റർ അകലെ. നേമം - 12 കിലോമീറ്റർ അകലെ.

## അവലംബം


വർഗ്ഗം:കേരളചരിത്രം
വർഗ്ഗം:തിരുവനന്തപുരം ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:തിരുവനന്തപുരം_ജില്ലയിലെ_ഗ്രാമങ്ങൾ
പറശ്ശിനിക്കടവ് പാമ്പുവളർത്തൽ കേന്ദ്രം

കേരളത്തിലെ കണ്ണൂർ ജില്ലയിൽ കണ്ണൂർ പട്ടണത്തിൽ നിന്നും ഏകദേശം 16 കിലോമീറ്റർ അകലെയാണ് **പറശ്ശിനിക്കടവ് പാമ്പുവളർത്തൽ കേന്ദ്രം** അഥവാ **പറശ്ശിനിക്കടവ് സ്നേക്ക് പാർക്ക്**.

വംശനാശത്തിനടുത്തു നിൽക്കുന്ന പല ഉരഗ വർഗ്ഗങ്ങളുടെയും സംരക്ഷണത്തിലും വളർച്ചയിലും ഈ പാർക്ക് വലിയ പങ്കുവഹിക്കുന്നു. 150 ഓളം വിവിധ തരം പാമ്പുകൾ ഈ പാർക്കിൽ ഉണ്ട്. കണ്ണട മൂർഖൻ, രാജവെമ്പാല, മണ്ഡലി (റസ്സൽസ് വൈപ്പർ), വെള്ളിക്കെട്ടൻ(ക്രെയിറ്റ്), കുഴിമണ്ഡലി(പിറ്റ് വൈപ്പർ) തുടങ്ങിയവ ഈ പാർക്കിലുണ്ട്. രാജവെമ്പാലകൾക്കായി ഇവിടെ ശീതീകരിച്ച കൂടുകൾ ഒരുക്കിയിരിക്കുന്നു.

വിഷമില്ലാത്ത പാമ്പുകളുടെ ഒരു വലിയ ശേഖരവും പല മലമ്പാമ്പുകളും ഈ പാർക്കിൽ ഉണ്ട്.പാമ്പുകളിൽ നിന്ന് വിഷം എടുക്കുന്നതിനായി ഒരു ഗവേഷണ പരീക്ഷണശാല സ്ഥാപിക്കുവാനുള്ള പദ്ധതി പുരോഗമിക്കുന്നു.
പാമ്പുകൾക്കു പുറമേ, കുരങ്ങ്, കാട്ടുപൂച്ച, ഉടുമ്പ്, മുതല, തുടങ്ങിയ ജീവികളെയും മൂങ്ങ, ഗിനിക്കോഴി, പരുന്ത്, മയിൽ തുടങ്ങിയ പക്ഷികളെയും ഇവിടെ വളർത്തുന്നുണ്ട്.
പാമ്പുകളെക്കുറിച്ച് സന്ദർശകരെ ബോധവത്കരിക്കാൻ ഓരോ മണിക്കൂർ ഇടവിട്ട് പ്രദർശനക്ലാസുകളും നടത്താറുണ്ട്.

## എത്തിച്ചേരാനുള്ള വഴി
*ഏറ്റവും അടുത്തുള്ള റെയിൽ‌വേ സ്റ്റേഷൻ : കണ്ണൂർ, 16 കിലോമീറ്റർ അകലെ.
*ഏറ്റവും അടുത്തുള്ള വിമാനത്താവളം : കണ്ണൂർ അന്താരാഷ്ട്ര വിമാനത്താവളം(കണ്ണൂരിൽ നിന്നും 25 കിലോമീറ്റർ അകലെ‌).

## ചിത്രശാല

File:Emu at a zoo.jpg|thumb|Dromaius novaehollandiae - Snake Park parassinikadavu, keala, india
File:Emu eggs.jpg|thumb|Dromaius novaehollandiae eggs from the Snake Park parassinikadavu


## ഇതും കാണുക
*ശ്രീ മുത്തപ്പൻ
*പറശ്ശിനിക്കടവ് മുത്തപ്പൻ ക്ഷേത്രം
*പറശ്ശിനിക്കടവ്
*കണ്ണൂർ

## അവലംബം

## കുറിപ്പുകൾ
 

വർഗ്ഗം:കേരളത്തിലെ വന്യജീവി സംരക്ഷണകേന്ദ്രങ്ങൾ
വർഗ്ഗം:കേരളത്തിലെ മൃഗശാലകൾ
ചെറായി ബീച്ച്

thumb|right|250px|ചെറായി ബീച്ചിൽ നിന്നും ഒരു വീഡിയോ ദൃശ്യം
thumb|right|250px|ചെറായി ബീച്ച്

കേരളത്തിലെ എറണാകുളം ജില്ലയിലെ ഒരു കടൽത്തീരമാണ് **ചെറായി ബീച്ച്**. വൈപ്പിൻ ദ്വീപിന്റെ ഭാഗമാണ് ചെറായി.

കേരളത്തിന്റെ വാണിജ്യ തലസ്ഥാനമായ കൊച്ചിയിൽ നിന്നും 30 കിലോമീറ്റർ അകലെയാണ് ചെറായി ബീച്ച്. കൊച്ചി അന്താരാഷ്ട്ര വിമാനത്താവളം ചെറായിയിൽ നിന്ന് 20 കിലോമീറ്റർ അകലെയാണ്.

ഈ കടൽത്തീരം ആഴം കുറഞ്ഞതും വൃത്തിയുള്ളതുമാണ്. ഒരുപാട് വിനോദസഞ്ചാരികൾ കടലിൽ നീന്തുവാനും വെയിൽ കായുവാനുമായി ചെറായി കടൽത്തീരത്ത് എത്തുന്നു.

## ടൂറിസം
ഏകദേശം 10 കിലോമീറ്റർ മാത്രം നീളമുള്ള ഈ ബീച്ച് വേലിയേറ്റം കൂടുതലും തിരമാലകൾ മൃദുവായതിനാൽ നീന്തലിന് വളരെ അനുയോജ്യമാണ്. ഡോൾഫിനുകളെ ഇടയ്ക്കിടെ കാണുന്നതിന് പേരുകേട്ട സ്ഥലമാണിത്. കായലും കടലും ഒറ്റ ഫ്രെയിമിൽ കാണാൻ കഴിയുന്ന ചുരുക്കം ചില സ്ഥലങ്ങളിൽ ഒന്നാണ് ചെറായി ബീച്ച്. കൊച്ചിയിൽ നിന്ന്  എളുപ്പത്തിൽ എത്തിച്ചേരാവുന്നതും തിരക്ക് കുറഞ്ഞതും വൃത്തിയുള്ളതുമായ ഒരു വിനോദം വാഗ്ദാനം ചെയ്യുന്ന ചെറായി ബീച്ച് ലോകമെമ്പാടുമുള്ള വിനോദസഞ്ചാരികളെ എപ്പോഴും ആകർഷിക്കുകയും ചെയ്യുന്നു.

## ഇതും കാണുക
* ചെറായി
വിനോദസഞ്ചാരികൾക്കു ഇഷ്ടപ്പെട്ട സ്ഥലം.
*മധ്യകേരളത്തിലെ പ്രധാനപ്പെട്ട ബീച്ച്
ഡിസംബർ മാസത്തിൽ ആണ് ചെറായി ബീച്ച് ഫെസ്റ്റിവൽ നടക്കുന്നത്.മികച്ച ബീച്ച് റിസോർട്ടുകളുടെ ഒരു കേന്ദ്രം കൂടിയാണ് ഇപ്പോൾ ചെറായി.

## ചിത്രശാല

ചിത്രം:Cherai Beach1.jpg|ചെറായി ബീച്ച്
Image:ചെറായി ബീച്ച്.JPG|ചെറായി ബീച്ച്
Image:Cherai Beach2.jpg|ചെറായി ബീച്ച്
Image:Cherai Beach3.jpg|ചെറായി ബീച്ച്
Image:Cherai Beach4.jpg|ചെറായി ബീച്ച്
Image:Cherai Lagoon1.jpg|ബീച്ചീനോട് ചേർന്നു കിടക്കുന്ന ചിറ
Image:Cherai Lagoon2.jpg|ബീച്ചീനോട് ചേർന്നു കിടക്കുന്ന ചിറ
Image:Cherai Lagoon3.jpg|ബീച്ചീനോട് ചേർന്നു കിടക്കുന്ന ചിറ


## പുറത്തേക്കുള്ള കണ്ണികൾ

*ചെറായി ബീച്ചിൻറെ ഉപഗ്രഹ ചിത്രം 

വർഗ്ഗം:കേരളത്തിലെ കടൽത്തീരങ്ങൾ
വർഗ്ഗം:എറണാകുളം ജില്ലയിലെ വിനോദസഞ്ചാര കേന്ദ്രങ്ങൾ
ഡോൺ ഫ്രാൻസിസ്കോ ഡ അൽ‌മേഡ

**ഡോൺ ഫ്രാൻസിസ്കോ ഡ അൽമേഡ** 1450ൽ ജനിച്ചു. അദ്ദേഹം ഒരു പോർച്ചുഗീസ് സൈനിക അഡ്മിറൽ ആയിരുന്നു. 1503-ൽ അദ്ദേഹം ഇന്ത്യയിലേയ്ക്കു വന്നു. അദ്ദേഹം കോഴിക്കോട് സാമൂതിരിയെ യുദ്ധം ചെയ്തു തോൽപ്പിച്ചു. ഇത് പോർച്ചുഗീസുകാരുടെ ഇന്ത്യയിലെ ആദ്യത്തെ സൈനിക വിജയമായിരുന്നു. അദ്ദേഹമാണ് 1505ൽ കണ്ണൂരിലെ സെന്റ് ആഞ്ജലോ കോട്ട കെട്ടിയത്. ഡച്ചുകാർ ഈ കോട്ട പോർച്ചുഗീസുകാരിൽ നിന്ന് 1663ൽ പിടിച്ചടക്കി അറക്കൽ രാജ്യത്തെ അലി രാജയ്ക്കു വിറ്റു. ഡോൺ ഫ്രാൻസിസ്കോ ഡി അൽമേഡ ഇന്ത്യയിൽ മറ്റു പല കോട്ടകളും നിർമ്മിച്ചു. എങ്കിലും തന്റെ കപ്പൽ പടയുടെ ശക്തികൊണ്ട് കടലിലെ വ്യാപാരം നിയന്ത്രിക്കുന്നതിലായിരുന്നു അദ്ദേഹത്തിന് കൂടുതൽ താല്പര്യം.

1505ൽ അൽമേഡ ആഫ്രിക്കയുടെ കിഴക്കേ തീരത്തേയ്ക്കു യാത്രയായി. അദ്ദേഹം അറബികളിൽ നിന്ന് സുഗന്ധവ്യഞ്ജന വ്യാപാരത്തിന്റെ കുത്തക പിടിച്ചെടുത്തു. ആഫ്രിക്കയിൽ അദ്ദേഹം കിൽവ, സൊഫാല, എന്നീ സ്ഥലങ്ങളിൽ കോട്ടകൾ നിർമ്മിച്ചു. മൊംബാസ എന്ന സ്ഥലം അദ്ദേഹത്തിന്റെ സൈന്യം ചുട്ടുകരിച്ചു. തങ്ങളുടെ വാണിജ്യ താല്പര്യങ്ങൾക്ക് ആപത്തു മണത്ത ഈജിപ്തുകാർ വെനീസിന്റെ സഹായത്തോടെ ഒരു കപ്പൽപ്പട നിർമ്മിച്ച് അൽമേഡയുടെ മകനെ 1508ൽ ചൗൾ എന്ന സ്ഥലത്തുവെച്ച് കൊലപ്പെടുത്തി. 1509ൽ അൽമേഡ ഈജിപ്തുകാരെ തോൽപ്പിച്ചു.

ആഫ്രിക്കയിലെ ഖോയ്ഖോയ് വർഗ്ഗക്കാർ ഗുഡ്ഹോപ്പ് മുനമ്പിനടുത്തു വെച്ച് അൽമേഡയെ 1510ൽ കൊലപ്പെടുത്തി.

## ഇതും കാണുക
*സെന്റ് ആഞ്ജലോ കോട്ട

വർഗ്ഗം:പോർച്ചുഗീസ് പടനായകൻ‌മാർ
വർഗ്ഗം:സൈന്യാധിപർ
ഹോസ്ദുർഗ്ഗ് കോട്ട

കേരളത്തിലെ കാസർഗോഡ് ജില്ലയിലെ ഒരു കോട്ടയാണ് **ഹോസ്ദുർഗ്ഗ് കോട്ട**. കാഞ്ഞങ്ങാട് കോട്ട എന്നും ഈ കോട്ട അറിയപ്പെടുന്നു. ഹോസെ ദുർഗ്ഗ അഥവാ പുതിയ കോട്ട എന്ന കന്നഡ പദങ്ങളിൽ നിന്നാണ് ഹോസ്ദുർഗ്ഗ് എന്ന പേര് ഉണ്ടായതു തന്നെ. വൃത്താകൃതിയിലുള്ള കൊത്തളങ്ങളുള്ള ഈ കോട്ട ദൂരെ നിന്നു തന്നെ കാണാവുന്ന അത്ര വലുതാണ്. ഇക്കേരി രാജവംശത്തിലെ സോമശേഖര നായിക്ക് ആണ് ഈ കോട്ട നിർമ്മിച്ചത്. ഹോസ്ദുർഗ്ഗ് എന്ന സ്ഥലം നിത്യാനന്ദാശ്രം എന്ന 45 ഗുഹകൾ അടങ്ങുന്ന ആശ്രമം കോട്ടയോട് ചേർന്നു സ്ഥിതി ചെയ്യുന്നു.
## ചരിത്രം
ബേക്കൽ കോട്ട പോലെ  തന്നെ ഹോസ്‌ദുർ‌ഗ് കോട്ടയും ഇക്കേരി രാജാക്കൻ‌മാരുടെ ഭരണകാലത്ത് പണികഴിപ്പിച്ചതാണെന്നു കരുതി വരുന്നു. ഇക്കേരി സോമശേഖര നായ്‌ക്കിന്റെ രാജകീയപ്രതാപം വെളിപ്പെടുത്തുന്നതാണ്‌ കോട്ടയിലെ ഭീമാകരങ്ങളായ വട്ടത്തൂൺ കൊത്തളങ്ങൾ. സ്വയരക്ഷ ഉദ്ദേശിച്ചാണ്‌ കോട്ട പണിതതെന്നു വെളിപ്പെടുത്താനുതകുന്ന തെളിവാണിതെന്നും ഒരഭിപ്രായം ഇതിനേക്കുറിച്ചുണ്ട്. ഇക്കേരി സേനാപതി സൂറപ്പ നായ്‌ക്ക് നീലേശ്വരം രാജ്യം ആക്രമിച്ചപ്പോൾ ഈ കോട്ടയിലാണത്രേ താവളമുറപ്പിച്ചത്. ഹെർമ്മൻ ഗുണ്ടർട്ടിന്റെ അഭിപ്രായത്തിൽ ബേക്കൽ കോട്ടയും ഹോസ്‌ദുർഗ് കോട്ടയുമൊക്കെ പണി കഴിപ്പിച്ചത് ഡച്ചുകാരാണ്‌. ചന്ദ്രഗിരി, ബേക്കൽ എന്നീ കോട്ടകളും ഹോസ്‌ദുർഗ്‌ കോട്ടയും കോലത്തിരിയുടെ കാൽത്തു കെട്ടിയതാണെന്ന് സൗത്ത് കാനറാ ഡിസ്ട്രിക്റ്റ് മാന്വൽ ഒന്നാം വോള്യത്തിൽ സ്റ്റാറക് രേഖപ്പെടുത്തിയിരിക്കുന്നു. കോലത്തിരി രാജാവിന്റെ കീഴിൽ പയ്യന്നൂർ കഴകകാര്യങ്ങൾ നോക്കി നടത്തിയിരുന്ന **കാഞ്ഞൻ** എന്നു പേരായ ഒരു ഇടപ്രഭു കാഞ്ഞൻകാട് ഒരു കോട്ട സ്ഥാപിച്ച് ഭരണം നടത്തിയിരുന്നു. കാഞ്ഞൻ‌കോട്ടയത്രേ പിന്നീട് കാഞ്ഞൻ‌കാട് ആയത്. ഈ കോട്ടയുടെ രണ്ടു കിലോമീറ്റർ വടക്കുഭാഗത്തായി സ്ഥിതി ചെയ്യുന്ന **കോട്ടച്ചേരി** എന്ന സ്ഥലത്തായിരുന്നുവത്രേ കോട്ട നിർമ്മാണത്തിന്‌ നിയുക്തരായ തൊഴിലാളികൾ താമസിച്ചിരുന്നത്. ആ സ്ഥലം ഇന്നും കോട്ടച്ചേരി എന്നു തന്നെ അറിയപ്പെടുന്നു.

## ഇന്നത്തെ അവസ്ഥ

ബേക്കൽ കോട്ട പോലെ ചെങ്കല്ലുകൊണ്ട് പണിതീർത്ത കൂറ്റൻ ചുറ്റുമതിലുകൾ ഉള്ളതാണ്‌ ഈ കോട്ടയും. ഏകദേശം 26 ഏക്കറോളം വ്യാപിച്ചു കിടക്കുന്ന ഈ കോട്ടയിൽ പഴയ കെട്ടിടങ്ങളുടെ അവശിഷ്ടങ്ങളും മറ്റും ഇന്നും ഉണ്ട്. ഇപ്പോൾ കോട്ടയ്‌ക്കകത്ത് അധികവും സർക്കാർ ഓഫീസുകളാണുള്ളത്.കോടതികൾ, പൊതുമരാമത്ത് ഓഫീസുകൾ, ബ്ലോക്ക് ഓഫീസ് മുതലായവയൊക്കെ അതിൽ പെടുന്നു. കൂടാതെ കുറച്ച് സ്വകാര്യകൈവശഭൂമിയും ഉണ്ട്. **പൂങ്കാവനം ക്ഷേത്രം** എന്നറിയപ്പെടുന്ന കർപ്പൂരേശ്വരക്ഷേത്രവും അയ്യപ്പഭജനമന്ദിരവും കോട്ടയ്ക്കകത്തുണ്ട്.  ഇപ്പോൾ കോട്ട നശിച്ചുകൊണ്ടിരിക്കുന്ന സ്ഥിതിയിലാണ്. സംരക്ഷിക്കപ്പെടാത്തതിനാൽ കോട്ട തകർന്നടിഞ്ഞിരിക്കുന്നു. പ്രത്യേകിച്ച് പരിപാലിക്കാൻ ആളുകൾ ഇല്ലാത്തതും നാശത്തിന് കാരണമാകുന്നു.  

## ഇതും കാണുക
* ബേക്കൽ കോട്ട
* കണ്ണൂർ കോട്ട
* തലശ്ശേരി കോട്ട

## അവലംബം


വർഗ്ഗം:കേരളത്തിലെ കോട്ടകൾ
മീൻ‌കുന്ന് കടപ്പുറം

thumb
കണ്ണൂർ ജില്ലയിലെ മനോഹരമായ ഒരു കടൽത്തീരമാണ് **മീൻ‌കുന്ന് കടപ്പുറം**. ഒരു പ്രധാന വിനോദസഞ്ചാരകേന്ദ്രമാണ്‌. കണ്ണൂർ ജില്ലാ ആസ്ഥാനത്തുനിന്നും 10 കിലോമീറ്റർ അകലെ അഴീക്കോട് ഗ്രാമത്തിലാണ് ഈ കടൽത്തീരം. കണ്ണൂർ പട്ടണത്തിൽ നിന്ന് 2 കിലോമീറ്റർ അകലെയുള്ള പയ്യമ്പലം ബീച്ചിന്റെ ഭാഗമാണ് മീൻ‌കുന്ന് ബീച്ച്.

## പേരിനു പിന്നിൽ
മീൻ, കുന്ന് എന്നീ മലയാള പദങ്ങൾ ചേർന്നാണ് മീൻ‌കുന്ന് എന്ന പേര് ഉണ്ടായത്.

## എത്തിച്ചേരാൻ
മീൻകുന്ന് കടപ്പുറത്ത് നിന്ന് 12 കിലോമീറ്റർ ദൂരത്തുള്ള കണ്ണൂർ റയിൽവേ സ്റ്റേഷനിൽ നിന്നോ അഞ്ച് കിലോമീറ്റർ ദൂരത്തുള്ള ചിറയ്ക്കൽ റെയിൽവേ സ്റ്റേഷനിൽ നിന്നോ ഇങ്ങോട്ട് ഓട്ടോറിക്ഷ വഴി എത്തിച്ചേരാവുന്നതാണ്. ഏകദേശം 30&nbsp;km ദൂരെയുള്ള കണ്ണൂർ അന്താരാഷ്ട്ര വിമാനത്താവളമാണ് ഏറ്റവും അടുത്ത വിമാനത്താവളം.

## ചിത്രശാല


പ്രമാണം:Meenkunnu Beach (5437302359).jpg|മീൻകുന്ന് ബീച്ച്


## അവലംബങ്ങൾ


## ഇതും കാണുക

* പയ്യമ്പലം ബീച്ച്
* സെന്റ് ആഞ്ജലോ കോട്ട
* കണ്ണൂർ

വർഗ്ഗം:കേരളത്തിലെ കടൽത്തീരങ്ങൾ
വർഗ്ഗം:കണ്ണൂർ ജില്ലയിലെ വിനോദസഞ്ചാര കേന്ദ്രങ്ങൾ
ബേപ്പൂർ

കേരളത്തിലെ കോഴിക്കോട് ജില്ലയിലെ തീരദേശ പട്ടണമാണ് **ബേപ്പൂർ**. പണ്ട് വയ്പ്പുര, വടപറപ്പനാട് എന്നിങ്ങനെ ബേപ്പൂർ അറിയപ്പെട്ടിരുന്നു. മലബാർ ആക്രമിച്ച് കീഴടക്കിയ ടിപ്പുസുൽത്താൻ ബേപ്പൂരിന്റെ പേര് “സുൽത്താൻ പട്ടണം” എന്നു മാറ്റി. ഒരു ചെറിയ തുറമുഖവും സുന്ദരമായ ഒരു കടൽത്തീരവും ഇവിടെയുണ്ട്. കേരളത്തിലെ പുരാതനമായ തുറമുഖങ്ങളിൽ ഒന്നാണ് ബേപ്പൂർ തുറമുഖം. മദ്ധ്യപൂർവ്വ ദേശങ്ങളുമായി ബേപ്പൂർ തുറമുഖത്തിൽ നിന്ന് ചരക്കു ഗതാഗതം ഉണ്ടായിരുന്നു. ഉരുക്കൾ (തടി കൊണ്ടുളള കപ്പലുകൾ)‍ ഉണ്ടാക്കുന്നതിനും പ്രശസ്തമായിരുന്നു ബേപ്പൂർ. അറബി വ്യാ‍പാരത്തിനും മത്സ്യബന്ധനത്തിനുമായി ഈ കപ്പലുകൾ വാങ്ങിയിരുന്നു. ഇന്ന് ചില ഉരുക്കൾ വിനോദസഞ്ചാര നൌകകളായി ഉപയോഗിക്കുന്നു.

കേരളത്തിലെ നാലാമത്തെ നീളം കൂടിയ നദിയായ ചാലിയാർ ബേപ്പൂരിലൂടെ ഒഴുകുന്നു.

## ഭൂമിശാസ്ത്രം
ബേപ്പൂരിന്റെ ഭൂമിശാസ്ത്രപരമായ സ്ഥാനം അക്ഷാംശം 11.18 ഡിഗ്രി വടക്ക്, 75.82 ഡിഗ്രി കിഴക്കായി ആണ്. . കടൽനിരപ്പിൽ നിന്ന് 1 മീറ്റർ മാത്രം ഉയരെയാണ് ബേപ്പൂർ.

## ജനസംഖ്യ
2001-ലെ ഇന്ത്യൻ കാനേഷുമാരി അനുസരിച്ച് ബേപ്പൂരിലെ ജനസംഖ്യ 66,883 ആണ്. ജനസംഖ്യയിൽ 49% പുരുഷൻ‌മാരും 51% സ്ത്രീകളും. ബേപ്പൂരിലെ സാക്ഷരതാ നിരക്ക് 81% ആണ്.  ഇത് ദേശീയ സാക്ഷരതാ നിരക്കായ 59.5%-നെ ക്കാളും വളരെ ഉയർന്നതാണ്. ജനസംഖ്യയുടെ 13%-വും 6 വയസ്സിനു താഴെയുള്ള കുട്ടികളാണ്. 

## അനുബന്ധം



വർഗ്ഗം:കോഴിക്കോട് ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
വർഗ്ഗം:കേരളത്തിലെ വിനോദസഞ്ചാരം
ആനമുടി

[thumb|200px|ആനമുടി, [ഇരവികുളം ദേശീയോദ്യാനം|ഇരവികുളം ദേശീയോദ്യാനത്തിൽ നിന്നും  ]]
ഇന്ത്യൻ  ഉപദ്വീപിലെ (കേരളത്തിലെ) ഏറ്റവും ഉയരമുള്ള കൊടുമുടിയാണ് **ആനമുടി**. പശ്ചിമഘട്ടത്തിലെ ഏലമലകളിൽ ഉയരം കൂടിയ കൊടുമുടി ആണ് ആനമുടി. ഇരവികുളം ദേശീയോദ്യാനത്തിന് തെക്കുഭാഗത്താണ് ആനമുടി സ്ഥിതിചെയ്യുന്നത്.2,695 മീറ്റർ (8,842 അടി) ഉയരമുള്ള ആനമുടി തെക്കേ ഇന്ത്യയിലെ തന്നെ ഏറ്റവും ഉയരമുള്ള കൊടുമുടിയാണ്. കേരളത്തിലെ ഇടുക്കി ജില്ലയിലാണ് ആനമുടി. മൂന്നാർ പഞ്ചായത്തിന്റെ ഭാഗമാണ് ഇത്.

ആനമലനിരകളും, ഏലമലനിരകളും, പളനിമലനിരകളും ചേരുന്ന ഭാഗമാണ് "**ആനമുടി**".

വംശനാശത്തിന്റെ വക്കിലെത്തിയ വരയാടുകൾ ഉള്ള ഇരവികുളം ദേശീയോദ്യാനം ഉൾപ്പെടുന്ന പ്രദേശത്താണ് ആനമുടി. സാഹസിക മലകയറ്റക്കാർക്ക് പ്രിയങ്കരമാണ് ആനമുടി. പന്ത്രണ്ടു വർഷത്തിലൊരിക്കൽ പൂക്കുന്ന നീലക്കുറിഞ്ഞി പൂക്കളെ ആനമുടിയിൽ കാണാം.

## ഇരവികുളം ദേശീയോദ്യാനം - പ്രധാന സ്ഥലങ്ങളിൽ നിന്നുള്ള ദൂരം

*ഏറ്റവും അടുത്തുള്ള വിമാനത്താവളം - നെടുമ്പാശ്ശേരി അന്താരാഷ്ട്ര വിമാനത്താവളം - 135 കിലോമീറ്റർ അകലെ.
*ഏറ്റവും അടുത്തുള്ള റെയിൽ‌വേ സ്റ്റേഷൻ - ആലുവ - 115 കിലോമീറ്റർ അകലെ.

## ഇതും കാണുക
*  മീശപ്പുലിമല - കേരളത്തിലെ രണ്ടാമത്തെ ഉയരമുള്ള കൊടുമുടി.
*  അഗസ്ത്യകൂടം - തെക്കൻകേരളത്തിലെ ഏറ്റവും വലിയ കൊടുമുടി.
*  ചെമ്പ്ര കൊടുമുടി - വടക്കൻകേരളത്തിലെ ഏറ്റവും വലിയ കൊടുമുടി
*  ബാണാസുര സാഗർ മല - വടക്കൻ കേരളത്തിലെ ഏറ്റവും വലിയ രണ്ടാമത്തെ കോടുമുടി

## അവലംബം

വർഗ്ഗം:കേരളത്തിലെ കൊടുമുടികൾ
വർഗ്ഗം:ഇടുക്കി ജില്ലയിലെ വിനോദസഞ്ചാരകേന്ദ്രങ്ങൾ
വർഗ്ഗം:പശ്ചിമഘട്ടത്തിലെ പർവ്വതങ്ങൾ
കോവളം

[thumb|right|300px|'''കോവളം''' കടൽത്തീരം, [തിരുവനന്തപുരം]]
കേരളത്തിലെ തിരുവനന്തപുരം ജില്ലയിൽ തിരുവനന്തപുരം നഗരത്തിന് 14 കിലോമീറ്റർ അകലെയായി അറബിക്കടലിന്റെ തീരത്ത് സ്ഥിതിചെയ്യുന്ന ഒരു തീരദേശ പട്ടണമാണ് **കോവളം**. കോവളത്തിലും ചുറ്റുമായി ധാരാളം കടൽപ്പുറങ്ങളും വിശ്രമ സങ്കേതങ്ങളും ഉണ്ട്. വിഴിഞ്ഞം തുറമുഖം 3 കിലോമീറ്റർ അകലെയാണ്. വിഴിഞ്ഞം കണ്ടെയ്നർ പദ്ധതി സ്ഥാപിക്കുവാൻ ഉദ്ദേശിക്കുന്ന സ്ഥലവും കോവളത്തിന് അടുത്താണ്. കോവളത്തിന് ചുറ്റുമുള്ള ബീച്ചുകൾ ആഭ്യന്തര, അന്തർദേശീയ യാത്രികർക്ക് പ്രിയപ്പെട്ട അവധിക്കാല സങ്കേതങ്ങളാണ്. 

## പേരിനു പിന്നിൽ
കോവളം കോ= വളഞ്ഞ, അളം=പ്രദേശം.

കോവൽ കുളം എന്നായിരുന്നു കോവളത്തിന്റെ ആദ്യകാലത്തെ പേർ. അത് ലോപിച്ച് കോവകുളമായും കോവളവുമായി മാറിയതാവാം എന്ന് വി.വി.കെ. വാലത്ത് കരുതുന്നു. 
രാജാവിന്റേതെന്നർത്ഥത്തിൽ കോന് + അളം എന്നത് ലോപിച്ചാൺ കോവളമായതെന്നും ഒരു വാദമുണ്ട്. രാജധാനിയിൽ നിന്ന് 13 കി.മീ. മാറിയാൺ ഈ സ്ഥലമെന്നതും രാജാവുപയോഗിച്ചിരുന്ന ഭാഗം ഇന്നത്തെ ശംഖുമുഖം സമുദ്രതീരമായിരുന്നു എന്നതും കന്യകുമാരിക്കടുത്ത് മറ്റൊരു കോവളം ഉണ്ട് എന്നതും ഈ വാദത്തിൻ എതിരു നിൽകുന്നു.

വെള്ളായണി ശുദ്ധജല തടാകവും വെള്ളായണിയിലെ കാർഷിക കലാലയവും കോവളത്തിന് വളരെ അടുത്താണ്.

കോവളം കടൽപ്പുറത്തെ മണൽത്തരികൾക്ക് ഭാഗികമായി കറുത്ത നിറമാണ്. ഇൽമനൈറ്റ്, തോറസൈറ്റ് ധാതുക്കളുടെ സാന്നിദ്ധ്യമാണ് ഇതിനു കാരണം. കോവളത്ത് ഒരു ഉയരമുള്ള തിട്ടകൊണ്ട് വേർതിരിച്ച രണ്ടു കടൽത്തീരങ്ങളുണ്ട്. ഹവ്വാബീച്ചിൽ ഒരു ചെറിയ വിളക്കുമാടം (ലൈറ്റ് ഹൌസ്) ഉണ്ട്. 
 
കോവളം സന്ദർശിക്കുവാനുള്ള ഏറ്റവും നല്ല സമയം നവംബർ മുതൽ മാർച്ച് വരെയുള്ള മാസങ്ങളാണ്.

## എത്തിച്ചേരാനുളള വഴി
* ഏറ്റവും അടുത്തുള്ള വിമാനത്താവളം :  തിരുവനന്തപുരം അന്താരാഷ്ട്ര വിമാനത്താവളം.
* ഏറ്റവും അടുത്തുള്ള പ്രധാന നഗരം : തിരുവനന്തപുരം നഗരം (16 കിലോമീറ്റർ അകലെ).
* തിരുവനന്തപുരത്തെ പ്രധാന ബസ് സ്റ്റാൻറായ കിഴക്കേക്കോട്ട ബസ് സ്റ്റാൻറിൽ നിന്നും കോവളത്തിന് എപ്പോഴും ബസ്സ് ലഭിക്കും. കിഴക്കേക്കോട്ട ബസ് സ്റ്റാൻറ് കോവളത്തിന് 14 കിലോമീറ്റർ അകലെയാണ്.
* ഏറ്റവും അടുത്തുള്ള റെയിൽ‌വേ സ്റ്റേഷൻ തിരുവനന്തപുരം സെൻട്രൽ തീവണ്ടിനിലയം ആണ് (തമ്പാനൂർ). കോവളത്തിന്  14 കിലോമീറ്റർ അകലെയാണ് ഈ റെയിൽ‌വേ സ്റ്റേഷൻ. 

## ചിത്രശാല

Image:Kovalam Lighthouse Beach.JPG|ബീച്ചിലെ ലൈറ്റ് ഹൗസ് 
Image:Kovalam Hawah Beach.JPG|ഹവ്വാ ബീച്ച് (Eves beach)
Image:Kovalam Samodra Beach.JPG|സമുദ്രാ ബീച്ച്
Image:Women on the beach of Kovalam in 2003.jpg|കോവളത്തെ അന്താരാഷ്ട്ര ബീച്ചിൽ വിദേശ വിനോദ സഞ്ചാരികൾ വിശ്രമിക്കുന്നു.
ചിത്രം:Kovalam - view from the lighthouse.jpg|കോവളം ബീച്ച് - ലൈറ്റ് ഹൌസിൽ നിന്നുള്ള ദൃശ്യം
Image:Kovalam Jama Masjid.JPG|സമുദ്രാ ബീച്ചിലെ കോവളം ജുമാമസ്ജിദ്
Image:Kovalam Leela.JPG|കോവളം ബീച്ച് (പശ്ചാത്തലത്തിൽ ലീല കോവളം)
Image:Kovalam Sunset.jpg|സൂര്യാസ്തമയം
File:Kovalam_Beach_-_കോവളം_കടൽത്തീരം_03.jpg
File:Kovalam_Beach_-_കോവളം_കടൽത്തീരം_04.jpg|തീരത്തെ കരിമണൽ


## പുറത്തുനിന്നുള്ള കണ്ണികൾ

* കേരള ടൂറിസം 
* കോവളം.കോം
* 

വർഗ്ഗം:കേരളത്തിലെ കടൽത്തീരങ്ങൾ
വർഗ്ഗം:തിരുവനന്തപുരം ജില്ലയിലെ പട്ടണങ്ങൾ
വർഗ്ഗം:തിരുവനന്തപുരം ജില്ലയിലെ വിനോദസഞ്ചാരകേന്ദ്രങ്ങൾ
കരിയങ്കോട് നദി

കേരളത്തിലെ കാസർഗോഡ് ജില്ലയിലെ ഒരു നദിയാണ് **കരിയങ്കോട് നദി**. ഹോസ്ദുർഗ്ഗ് താലൂക്കിലെ മലകളിലും താഴ്വാ‍രങ്ങളിലും കൂടി ഈ നദി ഒഴുകുന്നു. പ്രശസ്ത കന്നഡ സാഹിത്യകാരനായ നിരഞ്ജന *തേജസ്വിനി* എന്ന് വിശേഷിപ്പിച്ച ഈ നദിക്കരയിലാണ് പ്രശസ്ത കർഷക ഗ്രാമമായ കയ്യൂർ. ബ്രിട്ടീഷ് ഭരണത്തിനെതിരെ നടന്ന സായുധ കർഷക ലഹളയായ കയ്യൂർ സമരം ഇവിടെയാണ് നടന്നത്. 

----

വർഗ്ഗം:കേരളത്തിലെ നദികൾ
തിരുനാവായ

കേരളത്തിലെ മലപ്പുറം ജില്ലയിലുള്ള ഒരു ചെറിയ ഗ്രാമമാണ് **തിരുനാവായ**. മാമാങ്ക മഹോത്സവം നടത്തിയിരുന്ന സ്ഥലം എന്ന നിലയിൽ ചരിത്ര പ്രസിദ്ധമാണ് തിരുനാവായ. ഭാരതപ്പുഴയുടെ തീരത്തായാണ് തിരുനാവായ സ്ഥിതിചെയ്യുന്നത്.

ഒരുകാലത്ത് പെരുമ്പടപ്പ് സ്വരൂപത്തിന്റെ തലസ്ഥാനമായിരുന്നു തിരുനാവായ. സാമൂതിരി തിരുനാവായ പിടിച്ചടക്കിയപ്പോൾ പെരുമ്പടപ്പ് സ്വരൂപത്തിന് തലസ്ഥാനം തിരുനാവായയിൽ നിന്ന് തിരുവഞ്ചിക്കുളത്തേക്ക് മാറ്റേണ്ടിവന്നു. 1353-നും 1361-നും ഇടയ്ക്ക് സാമൂതിരി ചെറിയ നാട്ടുരാജ്യങ്ങളുമായി **തിരുനാവായ യുദ്ധം** എന്ന് അറിയപ്പെടുന്ന അനേകം യുദ്ധങ്ങൾ ചെയ്തു. തിരുനാവായ പിടിച്ചടക്കിയ സാമൂതിരി സ്വയം രക്ഷാപുരുഷനായി പ്രഖ്യാപിക്കുകയും അന്നുമുതൽ മാമാങ്കം നടത്താനുള്ള അവകാശം തനിക്കു മാത്രമാണെന്നു പ്രഖ്യാപിക്കുകയും ചെയ്തു.  
പ്രശസ്ത കവിയായ മേൽപ്പത്തൂർ നാരായണ ഭട്ടതിരിപ്പാട് തിരുനാവായയിൽ നിന്നും മൂന്നര കിലോമീറ്റർ അകലെയായി നിളാ തീരത്തുള്ള മേൽപ്പത്തൂർ ഇല്ലത്താണ് ജനിച്ചത്. 
## പേരിനു പിന്നിൽ
പ്രാകൃതഭാഷയായ പാലിയിലെ സിറിനാഹവാസ എന്ന പദത്തിൽ നിന്നാണ്‌ **തിരുനാവായ** രൂപമെടുത്തത്. അർത്ഥം ശ്രീയുടെ യജമാനൻ വസിക്കുന്ന സ്ഥലം എന്നാണ്‌. 

## താമരപ്പൂകൃഷി

കേരളത്തിൽ താമരപ്പൂ കൃഷിക്ക് പേരു കേട്ട സ്ഥലമാണ് തിരുനാവായ. കേരളത്തിലെ പ്രധാന ക്ഷേത്രങ്ങളിലേക്ക് ആവശ്യമുള്ള താമരപ്പൂ ഇവിടെ നിന്നാണ് കയറ്റി അയക്കുന്നത്. ഏകദേശം ഇരുപത് വർഷം മുമ്പാണ് ഈ കൃഷി തിരുനാവായയിൽ തുടങ്ങുന്നത്. ഓട് കമ്പനികൾക്കായി കളിമൺ കുഴിച്ച് എടുത്തിരുന്ന ഭാഗങ്ങൾ പിന്നീട് സ്ഥിരമായി വെള്ളം നിൽക്കുന്ന സ്ഥലമായി മാറിയത് കൃഷിക്ക് അനുകൂലമായി. തിരുനാവായയിലെ ഏതാനും മുസ്ലിം കുടുംബങ്ങളാണ് ഇതിന് തുടക്കമിട്ടത്.

[ലഘുചിത്രം|ഒരു അമ്പലത്തിൽ വളരുന്ന [പേരാൽ.Banyan tree ശാസ്ത്രീയ നാമം Ficus benghalensis കുടുംബം Moraceae.]]
ലഘുചിത്രം|Thirunnavaya Railway Station

## ഇതും കാണുക
* മാമാങ്കം
* മലപ്പുറം
* വൈരങ്കോട് വേല

## അവലംബം


## പുറത്തേക്കുള്ള കണ്ണികൾ

വിഭാഗം:മലപ്പുറം ജിലയിലെ ഗ്രാമങ്ങൾ
ചമ്പക്കുളം മൂലം വള്ളംകളി

കേരളത്തിലെ വള്ളംകളികളിൽ ആറന്മുള കഴിഞ്ഞാൽ  ഏറ്റവും പുരാതനമായ വള്ളംകളിയാണ് **ചമ്പക്കുളം മൂലം വള്ളംകളി**. പമ്പാനദിയിലാണ് ഈ വള്ളംകളി നടക്കുന്നത്. മലയാള മാസമായ മിഥുനത്തിലെ മൂലം നാളിലാണ് ഈ വള്ളംകളി നടക്കുന്നത്. അമ്പലപ്പുഴ ശ്രീകൃഷ്ണ ക്ഷേത്രത്തിലെ വിഗ്രഹ പ്രതിഷ്ഠാദിനവുമായി ബന്ധപ്പെടുത്തിയാണ് ഈ വള്ളംകളി ചമ്പക്കുളം പമ്പാനദിയിൽ വർഷംതോറും നടത്തുന്നത്.  ക്രിസ്തുവർഷം 1545, മലയാളവർഷം (കൊല്ലവർഷം) 720-ൽ ആണ് മൂലം വള്ളംകളി ആരംഭിച്ചത്.

## ഐതിഹ്യം

ചെമ്പകശ്ശേരി രാജാവായിരുന്ന ദേവനാരായണൻ രാജപുരോഹിതന്റെ ഉപദേശം അനുസരിച്ച് അമ്പലപ്പുഴയിൽ ഒരു ക്ഷേത്രം പണിതു. പക്ഷേ വിഗ്രഹത്തിന്റെ പ്രതിഷ്ഠയ്ക്കു മുൻപ് വിഗ്രഹത്തിന്റെ സ്ഥാപനത്തിനു തൊട്ടുമുൻപ് വിഗ്രഹം ശുഭകരം അല്ല എന്ന് അദ്ദേഹം അറിഞ്ഞു.ചെമ്പകശ്ശേരി രാജാവ് മറ്റൊരു വിഗ്രഹം കണ്ടെത്താൻ മന്ത്രി പാറയിൽ മേനോനെ ചുമതലപ്പെടുത്തി. കുറിച്ചി കരിക്കുളം പാർഥസാരഥീക്ഷേത്രത്തിൽ ലക്ഷണമൊത്ത വിഗ്രഹമുണ്ടന്നു കണ്ടെത്തി. കുറിച്ചി വലിയമഠം കുടുംബക്കാരുടേതാണ് ക്ഷേത്രം. ഈ വിഗ്രഹത്തിനു പകരം ചങ്ങനാശ്ശേരിക്ക് അടുത്തുള്ള കുറിച്ചിയിലെ കരിംകുളം ക്ഷേത്രത്തിൽ നിന്നും ശ്രീകൃഷ്ണ വിഗ്രഹം കൊണ്ടുവരികയാണ് പരിഹാരം എന്നും അറിഞ്ഞു.
കുറിച്ചിയിലെ വിഗ്രഹം അർജ്ജുനന് ശ്രീകൃഷ്ണൻ നേരിട്ട് സമ്മാനിച്ചത് ആണെന്നായിരുന്നു വിശ്വാസം.
അവരുടെ സമ്മതത്തോടെ വിഗ്രഹവുമായി മന്ത്രി മേനോനും സംഘവും വള്ളത്തിൽ യാത്രതിരിച്ചു. നേരമിരുട്ടിയാൽ കൊള്ളക്കാരുടെ ശല്യമൊഴിവാക്കാൻ മഠത്തിൽ ഷേത്രത്തിൽ വിഗ്രഹം ഇറക്കിവെക്കാൻ തീരുമാനിച്ചു.

## കൃഷ്ണവിഗ്രഹം ഇട്ടിത്തൊമ്മന്റെ വീട്ടിൽ

മഠത്തിൽക്ഷേത്രം രാത്രി സുരക്ഷിതമല്ലെന്നു മനസ്സിലാക്കിയതോടെ  ചമ്പക്കുളത്തു കോയിക്കരി മാപ്പിളശ്ശേരി ഇട്ടി
തൊമ്മന്റെ വീട്ടിൽ കൃഷ്ണവിഗ്രഹം ഇറക്കിവെച്ചു. ദൂതൻ വഴി ഇക്കാര്യം ചെമ്പകശ്ശേരി രാജാവിനെ അറിയിച്ചു.

പിറ്റേദിവസം മൂലം നാളിൽ ചെമ്പകശ്ശേരി രാജാവ് പരിവാരങ്ങളും നാട്ടുകാരുമായി വള്ളങ്ങളുടെ അക മ്പടിയോടെ മാപ്പിളശ്ശേരി വീട്ടിലെത്തി.
അവിടെനിന്നു വിഗ്രഹം വാദ്യഘോഷങ്ങളോടെ അമ്പലപ്പുഴയിലെത്തിച്ച് പ്രതിഷ്ഠിച്ചു. രാജാവിന്റെ വരവിന്റെ ഓർമ്മയ്ക്കയി ഇന്നും അമ്പലപ്പുഴയിൽ നിന്ന് പ്രത്യേകസംഘം പാൽപ്പായസവുമായി മാപ്പിളശ്ശേരി വീട്ടിലെത്താറുണ്ട്. അവിടെ നിലവിളക്കുതെളിച്ചു പ്രാർഥിച്ചശേഷമാണ് ചമ്പക്കുളം ജലോത്സവം തുടങ്ങുക.
വർഷങ്ങൾക്കു ശേഷം ഇന്നും ഈ ആഘോഷം ഉത്സാഹത്തോടെ പുനരവതരിക്കെപ്പെടുന്നു. ജലത്തിലൂടെയുള്ള ഒരു വർണാഭമായ ഘോഷയാത്രയും നിറപ്പകിട്ടാർന്ന രൂപങ്ങളും ദൃശ്യങ്ങളും വഹിക്കുന്ന വള്ളങ്ങളും വള്ളത്തിൽ കെട്ടിയുണ്ടാക്കിയ പ്രതലത്തിൽ നാടൻ കലാരൂപങ്ങൾ അവതരിപ്പിക്കുന്നവരും കാണികൾക്ക് ദൃശ്യവിരുന്നൊരുക്കുന്നു. വിവിധ വിഭാ‍ഗത്തിലുള്ള വള്ളങ്ങളുടെ മത്സരം വിവിധ ഘട്ടങ്ങളിലായി നടക്കുന്നു.

## രാജപ്രമുഖൻ ട്രോഫി

1952-ൽ തിരു-കൊച്ചി രാജപ്രമുഖനായിരിക്കേ ചിത്തിര തിരുനാൾ മഹാരാജാവ് വള്ളംകളി കാണാനെത്തി. ഒന്നാംസ്ഥാനം നേടുന്ന ചുണ്ടൻ വള്ളത്തിന് അദ്ദേഹം രാജപ്രമുഖൻ ട്രോഫി ഏർപ്പെടുത്തി. അന്നുമുതൽ ചമ്പക്കുളം വള്ളംകളി രാജപ്രമുഖൻ ട്രോഫിക്കുവേണ്ടിയാണ്.

## കേരളത്തിലെ മറ്റ് പ്രശസ്തമായ വള്ളംകളികൾ

* ആറന്മുള ഉതൃട്ടാതി വള്ളംകളി 
* നെഹ്‌റു ട്രോഫി വള്ളംകളി
* കൊല്ലം ജലോത്സവം 
* ഇന്ദിരാ‍ഗാന്ധി വള്ളംകളി 
* രാജീവ്ഗാന്ധി വള്ളംകളി
* പായിപ്പാട് ജലോത്സവം
* ചങ്ങനാശ്ശേരി ജലോത്സവം

## ഇതും കാണുക
* വള്ളംകളി

## അവലംബം


വർഗ്ഗം:കേരളത്തിലെ വള്ളംകളി മത്സരങ്ങൾ
വർഗ്ഗം:കേരളത്തിലെ ഹിന്ദു ആഘോഷങ്ങൾ
ആറന്മുള ഉതൃട്ടാതി വള്ളംകളി

thumb|300px|ആറന്മുള ഉത്രട്ടാതി വള്ളംകളി
കേരളത്തിലെ പത്തനംതിട്ട ജില്ലയിലെ ആറന്മുളയിലാണ് **ആറന്മുള ഉതൃട്ടാതി വള്ളംകളി** നടക്കുന്നത്. ആറന്മുള പാർത്ഥസാരഥി ക്ഷേത്രത്തിലെ പ്രതിഷ്ഠാ ദിനമായ ചിങ്ങമാസത്തിലെ ഉതൃട്ടാതി നാളിൽ ക്ഷേത്രത്തിനടുത്ത്  പമ്പാനദിയിലാണ് വള്ളംകളി നടക്കുന്നത്. 52 ചുണ്ടൻ വള്ളങ്ങൾ ഈ വള്ളംകളിയിൽ പങ്കെടുക്കുന്നു. നെടുംപ്രയാർ പള്ളിയോടം ആണ് ഇതിൽ ആദ്യമായി നിർമിച്ച പള്ളിയോടം എന്നു വിശ്വസിക്കുന്നു. വള്ളംകളിയിൽ വെള്ള മുണ്ടും തലപ്പാവുമണിഞ്ഞ തുഴച്ചിൽക്കാർ വള്ളപ്പാട്ടുകൾ പാടുന്നു. മനോഹരമായി അലങ്കരിക്കപ്പെട്ട പള്ളിയോടങ്ങളുടെ വർണാഭമായ ഘോഷയാത്രയും തുടർന്ന് മത്സരവള്ളംകളിയുമാണ്‌ നടക്കുന്നത്.

ഓരോ ചുണ്ടൻ വള്ളവും പമ്പയുടെ കരയിലുള്ള ഓരോരോ ഗ്രാമങ്ങളുടേതാണ്. എല്ലാ വർഷവും മത്സ്യ എണ്ണ, കൊപ്ര, കരി, മുട്ടയുടെ വെള്ളക്കരു എന്നിവ ഇട്ട് വള്ളങ്ങൽ മിനുക്കി എടുക്കുന്നു. വള്ളം ഈടും ബലവുമുള്ളതാവാനും ജലത്തിൽ തെന്നി നീങ്ങുന്നതിനുമാണ് ഇത്. 

## ഐതിഹ്യം
മങ്ങാട്ട് ഇല്ലത്തുനിന്നും ആറന്മുളക്ക് ഓണക്കാഴ്ചയുമായി പമ്പയിലൂടെ വന്ന ഭട്ടതിരിയെ അക്രമികളിൽ നിന്നും സം‌രക്ഷിക്കുന്നതിനായി കരക്കാർ വള്ളങ്ങളിൽ തിരുവോണത്തോണിക്ക് അകമ്പടി വന്നതിന്റെ ഓർമ്മ പുതുക്കുന്നതിനാണ്‌ ചരിത്രപ്രസിദ്ധമായ ഈ വള്ളംകളി നടത്തുന്നത്.

## അവാർഡുകൾ
ആറന്മുള വള്ളംകളിയിൽ വിവിധ മേഖലകളിലെ മികച്ച പ്രകടനത്തിന് താഴെപ്പറയുന്ന അവാർഡുകൾ നൽകുന്നു;

# മന്നം മെമ്മോറിയൽ ട്രോഫി
# ആർ. ശങ്കർ മെമ്മോറിയൽ ട്രോഫി
# മാതൃഭൂമി ട്രോഫി
# മനോരമ ട്രോഫി
# തോഷിബാ ആനന്ദ് ട്രോഫി
# ചങ്ങംകേരി തങ്കപ്പനാചാരി ട്രോഫി

## പള്ളിയോടങ്ങൾ

ആറന്മുളയിലെ വള്ളം കളിയിൽ പങ്കെടുക്കുന്ന ചുണ്ടൻ വള്ളങ്ങളാണ് **പള്ളിയോടങ്ങൾ**. ഓരോ കരക്കാർക്കും ഓരോ പള്ളിയോടങ്ങളുണ്ടായിരിക്കും. 

## അവലംബം
 

വർഗ്ഗം:കേരളത്തിലെ വിനോദസഞ്ചാരം
വർഗ്ഗം:കേരളത്തിലെ വള്ളംകളി മത്സരങ്ങൾ
വർഗ്ഗം:കേരളത്തിലെ ഹിന്ദു ആഘോഷങ്ങൾ
വർഗ്ഗം:ഓണം
പായിപ്പാട് ജലോത്സവം

ചിങ്ങമാസത്തിലെ തിരുവോണം, അവിട്ടം, ചതയം നാളുകളിലായി ആലപ്പുഴ ജില്ലയിലെ പായിപ്പാട് ആറിൽ നടത്തുന്ന ജലോത്സവമാണ് **പായിപ്പാട് ജലോത്സവം**. പായിപ്പാട് ജലോത്സവവും ഹരിപ്പാട് സുബ്രമണ്യ സ്വാമി ക്ഷേത്രവും തമ്മിൽ ഐതിഹ്യപരമായി ബന്ധമുണ്ട്.

## ഐതിഹ്യം
ഹരിപ്പാട് ഗ്രാമത്തിലെ ജനങ്ങൾ ഒരു അയ്യപ്പക്ഷേത്രം നിർമ്മിക്കുവാൻ നിശ്ചയിച്ചു. വിഗ്രഹം പ്രതിഷ്ഠിക്കുന്നതിനു മുൻപ് സുബ്രമണ്യ സ്വാമിയുടെവിഗ്രഹം കായംകുളം നദിയിൽ ഉണ്ടെന്ന് ചിലർക്ക് സ്വപ്നമുണ്ടായി. നദിയിലെ ഒരു ചുഴിയിലാണ് വിഗ്രഹം കിടക്കുന്നത് എന്നായിരുന്നു സ്വപ്നം. ഇതനുസരിച്ച് വിഗ്രഹം കണ്ടെത്തിയ ജനങ്ങൾ ജലത്തിലൂടെ ഒരു ഘോഷയാത്രയായി ഒരുപാട് വള്ളങ്ങളുടെ അകമ്പടിയോടെ ഒരു വള്ളത്തിൽ‍ വിഗ്രഹം ഹരിപ്പാടേയ്ക്ക് കൊണ്ടുവന്നു. ഈ സംഭവത്തിന്റെ ഓർമ്മക്കാണ് എല്ലാ വർഷവും പ്രശസ്തമായ പായിപ്പാട് ജലോത്സവം നടത്തുന്നത്. 

## വള്ളംകളി
ജലോത്സവത്തിന്റെ അവസാനദിവസമാണ് പ്രസിദ്ധമായ പായിപ്പാട് വള്ളംകളി നടക്കുന്നത്.  സമീപഗ്രാമങ്ങളിൽ നിന്നുള്ള ചുണ്ടൻ വള്ളങ്ങളാണ് കളിയിൽ പങ്കെടുക്കുക. വള്ളം കളിക്കാർ ഹരിപ്പാട് സുബ്രഹ്മണ്യക്ഷേത്രത്തിൽ വന്ന് ദൈവത്തെ വണങ്ങി പൂവും മാലയും വാങ്ങി വള്ളങ്ങളിൽ ചാർത്തിയാണ് മത്സരം തുടങ്ങുന്നത്. 

## കേരളത്തിലെ മറ്റു പ്രശസ്തമായ വള്ളംകളികൾ
* ഇന്ദിരാ‍ഗാന്ധി വള്ളംകളി 
* ചമ്പക്കുളം മൂലം വള്ളംകളി
* ആറന്മുള ഉതൃട്ടാതി വള്ളംകളി
* നെഹ്‌റു ട്രോഫി വള്ളംകളി
* ചങ്ങനാശ്ശേരി ഓണം ജലോത്സവം

## ഇതും കാണുക
* വള്ളംകളി

വർഗ്ഗം:കേരളത്തിലെ വള്ളംകളി മത്സരങ്ങൾ

വർഗ്ഗം:കേരളത്തിലെ വിനോദസഞ്ചാരം
വർഗ്ഗം:കേരളത്തിലെ ഹിന്ദു ആഘോഷങ്ങൾ
കൊബാൾട്ട്

**കൊബാൾട്ട്** ഒരു ലോഹമാണ്‌. ആവർത്തനപട്ടികയിൽ 27 സ്ഥാനം. കാന്തങ്ങൾ നിമ്മിക്കാൻ ഉപയോഗിക്കുന്നു. കൊബാൾട്ട് ബ്ലൂ എന്ന സം‌യുക്തം (cobalt(II) aluminate, CoAl2O4) ഗ്ലാസ്സ്, സെറാമിക്, മഷി, പെയിന്റുകൾ എന്നിവക്ക് കടുംനീലനിറം നൽകാൻ ഉപയോഗിക്കിന്നു.
## റഫറൻസുകൾ

വർഗ്ഗം:മൂലകങ്ങൾ
വർഗ്ഗം:സംക്രമണ ലോഹങ്ങൾ
വർഗ്ഗം:കൊബാൾട്ട്
വർഗ്ഗം:ഫെറോമാഗ്നറ്റിക് വസ്തുക്കൾ
വർഗ്ഗം:ജീവധാതുക്കൾ
നിക്കൽ

**നിക്കൽ**(**Ni**) ഒരു ലോഹമാണ്. ആവർത്തനപ്പട്ടികയിലെ ലോഹനങ്ങളുടെ നിരയിൽ കൊബാൾട്ടിനുംചെമ്പിനും ഇടയിലായി 28 സ്ഥാനത്താണിത് നിലകൊള്ളുന്നത്.

വർഗ്ഗം:ജീവധാതുക്കൾ
വർഗ്ഗം:സംക്രമണ ലോഹങ്ങൾ
ഇന്ദിരാഗാന്ധി വള്ളംകളി

കേരളത്തിലെ എറണാകുളം ജില്ലയിലെ കൊച്ചി കായലിൽ എല്ലാ വർഷവും ഡിസംബർ അവസാനം നടത്തുന്ന ഒരു വള്ളംകളിയാണ് **ഇന്ദിരാഗാന്ധി വള്ളംകളി**. ഇന്ന് കേരളത്തിലെ പ്രശസ്തമായ വള്ളംകളികളിൽ ഒന്നാണ് ഇത്. കേരളത്തിലെ വിനോദസഞ്ചാര വികസനത്തിനായി ആണ് ഈ വള്ളംകളി നടത്തുന്നത്. ചെണ്ടമേളങ്ങളും ആഘോഷങ്ങളുമായി നടത്തുന്ന ഈ വള്ളംകളി നയനാനന്ദകരമായ ഒരു അനുഭവമാണ്.

ഇന്ത്യയുടെ മുൻ പ്രധാനമന്ത്രിയായിരുന്ന ഇന്ദിരാഗാന്ധിയുടെ ഓർമ്മക്കാണ് ഈ ട്രോഫി സമർപ്പിച്ചിരിക്കുന്നത്. 

## കേരളത്തിലെ പ്രശസ്തമായ മറ്റു വള്ളംകളികൾ
* നെഹ്‌റു ട്രോഫി വള്ളംകളി
* ചമ്പക്കുളം മൂലം വള്ളംകളി
* ആറന്മുള ഉതൃട്ടാതി വള്ളംകളി
* പായിപ്പാട് ജലോത്സവം
* കല്ലട വള്ളംകളി
* പുളിങ്കുന്ന് രാജീവ് ഗാന്ധി വള്ളംകളി
* തിരുവാർപ്പ് കുമരകം വള്ളംകളി
* ചങ്ങനാശ്ശേരി ജലോത്സവം

## ഇതും കാണുക
* വള്ളംകളി

വർഗ്ഗം:കേരളത്തിലെ വിനോദസഞ്ചാരം
വർഗ്ഗം:കേരളത്തിലെ വള്ളംകളി മത്സരങ്ങൾ